
E prestigioso Global Future 
Travel Experience a otorga Aruba 

E "Best 
Imm igration 
and Arrivals 
Initiative 2015 
award" p # e 
proyecto unico 
Happy Flow 



ARUBA a wordo premia dor di Global Future 
Travel Experience p’e proyecto revolucionario 
‘Aruba Happy Flow’, cu na mei 2015 a bay den 
funcion. 

Happy Flow, un proyecto conhunto 
entre Gobiernonan di Aruba 
y Hulanda, Schiphol Group, 
KLM, Aruba Airport Authority y e 
contratista principal Vision Box, ta 
usa tecnologia di reconocimento di 
cara como e base p'e unico muestra 
di e pasahero kitando di e forma aki 
e necesidad p'e pasahero mester 
mustra su pasaporte y boarding pass 
n'e diferente lugarnan cu e ta pasa 
prome drenta y baha avion. 

E meta a largo plazo di Happy Flow ta pa crea 
un programa mas amplio di pre-clearance 
Europeo y drecha e caminda pa un transfor- 
macion di e manera con pasaheronan ta wordo 
procesa den aeropuertonan rond mundo. 
Proyecto ta drentando su siguiente fase. 

Durante e conferencia anual di ‘Global Future 
Travel Experience’ na Las Vegas e proyecto 
‘Happy Flow’ di Aruba a wordo premia cu 
e ‘Best Immigration and Arrivals Initiative 
Award 2015’. 

E reconocimento p’e proyecto unico aki di 
Aruba na Reina Beatrix Airport ta importante 
p’e proyecto mes y ta dun’e atencion mundial 
dentro di e industria di aviacion. 

Aunke cu e proyecto ta hopi mas cu solamente 


Inmigracion y yegadanan di pasahero, e pre- 
mio ta reconoce tambe cu e sistema di Happy 
Flow ta un bon iniciativa pa loke ta proteccion 
di frontera. 

E premio di Global Future Travel Experience 
Award semper ta tene cuenta cu experiencia 
di e pasaheronan y con den un forma atento 
p’e cliente mehora e proceso na Aeropuerto. 
Proyecto Happy Flow di Aruba ta drentando 
su siguiente fase. E proyecto cu ta dura dos 
aña, ya tres luna pasa a sera su prome fase 
exitosamente. 

Durante e sprint inovativo aki a resulta cu 
e sistema di Happy Flow ta uno hopi stabil. 
Ampliacionnan cu no tabata planea ainda, a 
wordo ehecuta sin problema. 

Asina awor, banda di esnan cu tin 
pasaporte Europeo, Mericano y 
Canades, esnan cu tin pasaporte 
Chileno, Argentino y Brazileño 
tambe por haci uzo di e sistema. 

Tambe a cambia e edad di usuarionan na 8 aña. 
Di e forma aki Aruba ta un di e prome paisnan 
rond mundo cu ta laga muchanan di e edad ey 
haci uzo di e transito di frontera automatico. 
E cambionan aki a aporta n’e cantidad creci- 
ente di usuarionan, principalmente di pasa- 
heronan cu ta yega. 

Tramitacion di pasaheronan cu ta yega y en 
particular durante oranan pico manera den fin 
di siman, tin hopi bentaha dor di e portanan 
automatico di transito di frontera. 


Expectativa ta cu pronto pasaheronan cu ta sali 
di Aruba fuera di e oranan di ‘Happy Flow’ y 
buelonan di KLM, por haci uzo di e portanan 
automatico di transito di frontera. 

Dia 1 di september e di dos parti di 
inovacion a start. 

E sistema Happy Flow ta wordo amplia cu un 
work flow cu un nivel di composicion pa tur 
stakeholder envolvi na Aeropuerto. 

E nivel di composicion aki lo percura p’e pro- 
cesonan di trabou entre Aeropuerto, airline 
y Inmigracion ta den mihor concordancia cu 
otro. 

Asina por ehempel un pasahero cu ta laat pa su 
buelo ta wordo señala mas liher y su maleta por 
wordo saca di e avion, evitando asina retraso 
di e avion. 

Tambe e Aeropuerto ta haya un mihor bista 
con evita rijnan largo di espera y retraso. Aruba 
Happy Flow ta e prome proyecto na mundo 
cu e pasahero y henter e proceso riba un aero- 
puerto di airline, Inmigracion y aeropuerto ta 
conecta cu otro pa medio di biometria. 

Aruba, pabien cu e premio prestigioso y bon 
mereci aki. Pabien n’e team cu a traha duro riba 
e proyecto Aruba Happy Flow. Trabou ta sigui. 


Mainta 

£ J/Ibko 

Tel: 583-1400 FaiC 583-1444 

Fiscal a pidi 4 aña di castigo 

Pa duo cu a comete violencia 
sexual riba un agente policial 

Pa despues lagu'e sunu atras 


TABATA dia 20 di december 
2014, cu despues di Misa di Au- 
rora, Polis a haya informacion 
cu a haya un mucha muher sunu 
banda di Eagle Tennis Court, y ta 
mustra cu el a ser viola. Tabata 
diabierne ultimo, e caso aki a ser 
trata den Corte di Husticia, unda 
dos persona, esta M.E.G.D. y 

L. N.C. te acusadonan di a viola e 
agente policial, H. y a bay lagu’e 
sunu benta den e hanchi banda di 
Eagle Tennis Court. 

Huez a repasa e procesverbal traha 
di e caso aki, unda a sali na cla, 
cu e 2 personanan, M.D. y L.C. 
hunto cu e polis, H. tabata den e 
establecimento Chupitos. Nan tur 
tabata bebe y tin indicacion cu nan 
conoce otro tambe. 

Dado momento, e dos hombernan 
a dicidi di hinca H. den auto, cu 
manera nan a bisa, cu intencion di 
hib’e su cas, pasobra e tabata asina 
burachi, cu hasta mester a cargu’e 
hinca den e auto. 

Loke tabata masha yamativo, cu 

M. D. y L.C. a duna dos diferente 
declaracion, cu ta motibo pa in- 


vestiga mas profundo, ta kende ta 
papia berdad. 

E prome storia ta bisa cu nan ta- 
bata na caminda pa cas di H. ora 
cu nan a pasa banda di un truck 
di cuminda. Aki H. a cuminsa haci 
masha fastioso y a dicidi di lagu’e 
atras eynan. Hasta un amigo di e 
dos hombernan ta afirma cu esey 
tabata e caso. 

Pero su consenchi a remord’e, pa 
cual el a bisa e investigadornan cu 
esey no tabata e caso, y a cambia 
su version original. 

Den e auto, H. a cuminsa flirt cu 
nan, a canta, baila y asina a dicidi 
di bay banda di Costa Linda, na 
Eagle Beach, unda ambos tabatin 
relacion sexual cu H., pero cu 
su consentimento. Hasta un di 
3 homber a yega serca, y tambe 
kier ta parti di e acto sexual, y 
asina nan a bay for di e sitio. Nan 
a bay den e hanchi di Eagle Ten- 
nis Court, unda nan a sigui cu e 
acto sexual, tanto via vagina como 
anal. Y tur esaki, atrobe cu consen- 
timento di H. 

Aki tabata ora cu H. a perde cono- 
cimento, loke a spanta M.D. y L.C. 

yasina nanadici- 
di di lagu’e 
benta 


sunu eytras. E momento ey tabata 
mas o menos 5 or di madruga. 

H. no ta corda nada di loke a tuma 
lugar, y ta bisa, cu e lo nunca tene 
relacion sexual cu homber, paso- 
bra e ta gusta muher y tin su pare- 
ha. Pesey su abogado, Patrickvan 
der Biezen a bin cu e demanda pa 
daño y perhuicio di 50 mil florin. 

MINISTERIO PUBLICO 

Dado momento, Huez a dicidi pa 
suspende e tratamento y ora cu 
a reanuda tratamento di e caso 
aki, Fiscal a presenta e evidenci- 
anan cu Ministerio Publico tin pa 
despues bin cu demanda di 4 aña 
di prison. 

Fiscal a mustra cu via di voice 
notes via di whatsapp, por a tende 
con e acusadonan a palabra con 
nan lo gaña di loke a sosode y 
hasta a dicidi di busca un testigo 
pa yuda nan gaña. 

Ambos acusado a keda parariba 
cu H. mes tabata kier relacion 
sexual, esta el a consenti y ningun 
momento a ser forza. 

Fiscal a bin cu pruebanan y estu- 
dionan haci na Hulanda, unda a 
keda constata cu ambos acusado 
tabatin relacion sexual cu H. tanto 
vaginal como anal. Hasta a haya 
sperma riba shimis di e victima. 

Si H. de facto a consenti 
dicho relacion 



sexua, pakico mester a kibra su 
shimis kita for di su curpa y a 
corta su BH. Si e mes a consenti, 
ta logico cu e mes lo a kita su paña. 
Pa loke t’e di 3 homber cu kier a 
haci acto sexual tambe, e testigo 
aki a laga sa cu e no kier nada di 
esey, pasobra e mes ta un homo- 
sexual. Si el a tuma nota di num- 
ber di e pick-up cu sigur a yuda 
soluciona e caso aki. 

E dia cu a haya H. esta dia 20 di 
december, manera el a bisa di no 
ta corda nada y mester a wordo 
transporta cu ambulance pa Hos- 
pital y tabata te e dia siguiente, el 
a bin bey, pero no ta corda nada 
loke cu a pasa cune. 

E dos acusadonan M.D. y L.C., 
nunca a haya nan mes den prob- 
lema cu husticia, pero mirando 
con nan a atende cu H. sigur no 
ta di aprecia. 

Mas ainda, den Corte, ningun di 
dos a mustra duele di loke nan a 
haci, y pesey Fiscal a exigi castigo 
di 4 aña di prison incondicional- 
mente. 

DEFENSA 

M.D. abin cu abogado Demis Illes, 
kende a bisa cu ningun momento 
por a keda demostra si H. tabata 
kier of no sex. Ademas, ora un 
persona t’asina bebi, e ta mas los 
y lo a indica di tin gana di sex. 
Segun e abogado defensor, tabata 
dificil tambe pa determina con 
burachi H. tabata. Ademas ningun 
caminda den ley ta bisa cu bo 
no mag di tin sex cu un persona 
burachi. 

Defensa ta haya cu e dos acusa- 
donan no a viola ningun ley. Nan 
no a haci nada robez, mas 
ainda mester cuestiona com- 
poration di H. 

Apesar cu H. ta admiti di ta un 
lesbian, no ta libre di no por tin 
sex cune. E propio victima via 
whatsapp ta bisa: “Y yo borra- 
cha soy mas maniatica”. Esaki 
ta bisa hopi, segun abogado 
mr. Demis Illes. 

Huez a keda di duna su vere- 
dicto aki 3 siman. 

Rene Herde 

Banco Central ta confirma e rol 
importante di Gobierno den economia 


Tourism receipts 
Commercfal banks 

(Jan.-Jun., in percent) 



2012 »2013 »2014 2015 


Gremionan 
lo reuni awe 


GREMIONAN comercial y sindical lo reuni awe 
cu Gobierno pa 4:00 pm na Edward Cheung Center 
for Innovation riba e problema di criminalidad y 
seguridad. 

Meta ta pa yega na compromiso pa medidanan in- 
mediato pa frena criminalidad, segun informacion 
recibi. 


Vreaming o-f a vacation ? 

Walt Disney World 


Oct 02 - 11, 2015 
Dcc 19 - 27, 2015 

MAGIC KINGDOM 
DISNEY HOLLYWOOD STUDIOS 
SEA WORLD 
UNIVERSAL STUDIOS 
ISLAND OF ADVENTURE 




ti^tT^ylswas'World 

DEN e reunion cu fraccion di AVP tabatin 
diabierna siman pasa cu ehecutivonan di 
Banco Central, e rol importante cu Go- 
bierno a y ta sigui hunga den desaroyo 
economico, financiero, laboral y social di 
nos pais, a keda confirma un biaha mas. 
For di e informacion cu Banco Central a 
duna basa riba e desaroyo di e prome tres 
lunanan di e aña aki, por saca e conclu- 
sion cauteloso cu Aruba ta sigui sali for 
di e crisis financiero y economico y cu e 
reformanan cu Gobierno ta haciendo tin 
nan efecto, segun lfder di fracción di AVP, 
drs. Rene Herde. 

TURISMO 

No tabata un sorpresa pa niun hende. E 
hechonan ta visibel tur caminda. For di 
cifra y calculacionnan di Banco Central 
por saca afo cu turismo ta sigui crece. 
Turismo t’e fuente mas grandi di entrada 
pa nos pais. 

Riba tur indicado di turismo tin crece- 
mento grandi e aña aki atrobe. E unico ex- 
cepcion t’e cantidad di turista di crucero, 
cu ta debi n’e cambionan cu cruceronan 
ta haci tur aña. 

Tanto riba e cantidad di turista, e cantidad 
di anochi cu nan ta pasa na Aruba, como 
e cantidad di placa cu nan ta laga atras, 
tin un crecemento substancial. 


IMPORTACION 

Pa un isla cu tin cu importa practicamente 
tur cos, importacion ta bira un indicador 
importante di inversion y di desaroyo 
economico en general. 

Segun e cifra y analisisnan di Banco Cen- 
tral di e prome tres lunanan di 2015, ta 
wak un crecemento leve den importacion 
compara cu 2014. 

Tambe e confiansa di inversionistanan p’e 
largo plazo ta mihor cu aña pasa. 

Specialmente e sector di construccion ta 
mustra confiansa den desaroyo y inver- 
sionnan den nos pais. Esaki ta debi n’e 
proyectonan grandi di infrastructura, 
manera e dos wafnan nobo, e hospital 
nobo, e avenida Watty Vos y e Green 
Corridor cu ta bou construccion of ta bay 
cuminsa pronto. 

E ROL DI GOBIERNO 

Si bo wak ken a y ta inverti den nos eco- 
nomia, ta resulta cu ta Gobierno t’e motor 
di inversion a corto plazo. 

Sector priva ta masha cauteloso manera 
semper. E inseguridad den economia 
mundial t’e motibo di falta di inversion 
internacional. Algo cu ta notabel rond di 
mundo, segun Herde. 


Midi segun loke banconan comercial a 
ricibi na entrada di turismo, via e cuen- 
tanan den exterior di banco di Aruba, tin 
un crecemento di 6.6% entre januari y 
maart di e aña aki. 

Segun e cuentanan local di e banconan 
comercial na Aruba, e crecemento di 
entrada di turismo ta mas grandi ainda: 
7 . 7 %. 

E cantidad di turista a subi cu 15.8% entre 
januari y juli di e aña aki. E cantidad di 
anochi cu turistanan ta keda a subi entre 
januari yjuni cu 11.5%. 


Den e situacion aki, condicionnan inter- 
nacional insegur y mucho poco inversion 
comercial, Gobierno di Aruba a asumi su 
responsabilidad pa henter nos pais y a 
pone economia crece cu placa di pueblo. 
E indicadornan di Banco Central un biaha 
mas ta confirma e rol importante cu Go- 
bierno di AVP a hunga den saca nos pais 
for di e crisis. 

T’e caminda di reforma pa pone nos pais 
bek riba pia y mas fuerte cu prome cu e 
crisis, t’e caminda cu ta bay sigui den e 
añanan cu ta bin. 

Find us on 

Facebook 


www.facebook.com/AWEMainta 

Minister Paul Croes: 


DESPUES di consulta cu su colega Minister 
Otmar Oduber, Minister di Asunto Social drs. 
Paul Croes a informa Departamento di Asunto 
Social cu lo bay di acuerdo cu nan peticion pa 
clientenan di e Departamento di Asunto Social 
haya un espacio mas amplio pa parkeo liber. 
Ta trata di 30 parkeer-plekken serca di e edi- 
ficio p’asina facilita nan yegada y entrada n’e 
edificio di e departamento. 

“Esaki t’e preocupacion primordial di e tra- 
hadornan di e departamento. Clientenan cu 
un situacion financiero vulnerabel y tambe 
cu limitacionan fisico mester por haya e ser- 
vicionan necesario, y nos ta percura pa esaki 
tambe”, Minister Paul Croes a mustra. 


Lo otorga 30 parkeo 
gratis pa cli entenan 
di Sociale Zaken 


G o - 
bierno 
lo no bay di 
acuerdo pahaciun 
e x c e p - cion pa un ambtenaar. 

Posicion di Gobierno den esaki ta cu no por 
discrimina entre un trahador di sector priva 
cu di Gobierno. 

Riba e punto aki e trahadornan cu Gobierno 
a keda den un desacuerdo. Mientrastanto e 
trahadornan lo por para den e cayanan serca 
di Lagoon sin cu nan mester paga p’esaki. 


E trahadornan di e depar- 
tamento a mustra riba e 
cantidad di 80 pa 100 cliente 
cu lo ta bishita e departamento 
diariamento y cu e 30 areanan liber 
aki, lo mester por acomoda nan. 

Pa locual t’e autonan di dienst, tambe Gobi- 
erno a informa e manifestantenan cu lo tin 9 
area di parkeo liber p’esakinan. 

Asina ta cumpli cu esaki tambe manera acorda. 


Departamento di Asunto Social ta situa net 
riba e grens di betaaldparkeren, locual nifica 
cu algun meter mas leu e trahadornan no 
mester paga pa para nan auto. 





flOfiW 


facebook.com/AZVAruba^^^^^^H 

Oranjestad San Nicolas 

Rumbastraat 21 (Camacuri) Pastoor Hendrikstraat 10 
tel.: 527 9900 (ImSan) 

fax: 583 0977 tel: 584 0030 


Con pa haya bo ZorgPas nobo? 

Na 2015 mayoria di e caarchinan di AZV ta caduca. AZV ta manda un 
carta pa tur asegurado pa avisa ki periodo por bin busca un caarchi nobo 


y 10 florin 


Hiba e carta cu bo a ricibi pa 
AZV Oranjestad of San 
Nicolas 


trece bo caarchi 
bieuw 


p/kSPOORT 


e gastonan ta 20 
florin 


y bo tin cu trece un 
identificacion valido 


Si bo no tin bo 
caarchi bieuw 


Pa actualisa e caarchi, un potret 
nobo lo wordo saca 

Evelyn Wever-Croes: 

Parkeermeters 
t'e ultimo drupel 
den e emchi; 
centro di cuidnd poco 
poco tn wordo bandona 



LIDER di MEP Evelyn 
Wever Croes hunto cu 
coleganan di partido MEP 
a bishita diferente tienda 
den Caya Betico Croes si- 
man pasa y a papia cu em- 
pleadonan, doño di tienda 
y clientenan. 

No tabatin un cu no tabata 


preocupa. Tur hende ta 
mira e desaroyo nobo cu e 
parkeermeternan a causa, 
como un problema hopi 
serio. 

Algun hende ta pensa cu 
talbes e idea riba su mes ta 
bon, pero no e forma con el 
a wordo implementa. 


Ya caba desde cu a bin cu 
e tram, Caya Betico Croes 
tabata mustra morto. Hen- 
denan no tabata bin den 
caya mas. 

Un comerciante a has- 
ta bisa nos cu tempo cu 
Caya Betico Croes tabata 


na werki mes tabata bin 
mas hende bin cumpra, 
cu despues cu el’a keda 
bunita y a haya e tram. 
Otro a compara e tram cu 
show di Hollywood, pero 
sin cu tin hende interesa 
den mira e show. 

En todo caso práctica- 
mente tur hende cu nos a 
papia cun’e ta lamenta e 
placa cu ta wordo benta 
afo cu e tram! 

Varios comerciante a com- 
para e plan di e Gobierno 
anterior cu esun di e Go- 
bierno aki, y ta bisa cu e 
Gobierno di AVP a faya, 
pasobra e tram tabata e 
peor decision cu nan por 
a tuma. 

Y awor, enbes di duna 
centro di Playa un bida, ta 
saca e ultimo oxygeno di 
centro di Playa, cu e par- 
keermeternan. 

Varios tienda tabatin hopi 
speransa cu diasabra benta 
lo a bay mihor. Berdad por 
a nota cu diasabra tabatin 
poco mas hende cu a bay 
Playa, compara cu den si- 
man, pero tur a para riba 
parkeerplaats gratis di 
banconan. 

Esey ta mustrabo cu e cui- 
dadano NO ta dispuesto pa 
paga, y cu esnan cu a traha 
e proyecto di parkeerme- 
ter a traha esaki sin haci 
un estudio debido. 

E benta di diasabra no ta- 
bata di compara tampoco 
cu benta di antes riba di- 


asabra. Esey ta bisabo cu 
apesar cu hendenan sa 
cu diasabra tin hopi lugar 
gratis pa parkeer, tog nan 
a wordo spanta for di Caya 
Betico Croes. 

Tin un temor inculca den 
pueblo pa bin Playa, pa- 
sobra nan ta core riesgo di 
haya boet of klem, y hasta 
nan por haya nan ta paga 
275 florin si nan hiba bo 
auto. 


TRAM NOBO 

Aparentemente awor cu 
ta cobra pa parkeerme- 
ter ya Gobierno ta cla pa 
bin cu un di 4 tram. Ta 
increible cu un Prome 
Minister ainda ta deliria, 
sin cu e ta realisa cuanto 
daño su soñonan absurdo 
a ocasiona caba. 

Aruba no mester di un 
tram mas. Aruba mester 
di alivio. No tanto medida 
asina. 

“Nos di MEP ta exigi cu 
mester bin alternativa, 
no medida so contra nos 
pueblo. 

Minister Otmar Oduber 
y Mike Eman a faya den 
nan vision. E proyecto 
aki ta devastador pa nos 
comunidad. Pueblo kier 
por drenta Caya Betico 
Croes bek libremente. Es- 
nan cu ta traha den caya 
kier por yega nan trabou 
trankilamente. Nos di MEP 
lo lucha p’esaki bira un 
realidad”, Evelyn Wever 
Croes a duna di conoce. 


iMac 


Authorized Reseller 


Performanceand 
design.Taken right 
to the edge. 



Follow uson: 


Ponton 67B Unit 5 
588.2167 
info@istorearuba.com 
www.istorearuba.com 


fStore 

A R U B A 

Mike Eman tin 6 aña caba ta 
fiesta cu placa di WEB y ELMAR 

Y awor atrobe 
ta preparando 
pa aumenta 
prijs di coriente 



PARTIDO MEP ta puntra 
con por ta posibel cu WEB 
N.V. y Elmar N.V. ta hinca 
miyones di florin den con- 
ferencianan green, paga 
Al Gore, companianan 
amigo di relacionnan pu- 
blico, luznan LED (12.2 
miyon florin na Phillips), 
yena e empresanan cu 
activistanan di AVP, paga 
director 300 mil florin pa 
core cune, anto awor ta 
cla pa suta pueblo atrobe 
cu aumento di prijs di 


coriente? 

No mester lubida aki tam- 
be e debacle di 300 miyon 
florin di hedging! 

Unda tur e placa a bay? 

MEP ta sigui puntra con 
por ta posibel cu Elmar a 
gana netto na 2011 mas cu 
11 miyon florin y na 2012 
un suma di 12.9 miyon 
florin, pues den 2 aña casi 
24 miyon florin, anto awor 
ta cla pa bolbe suta nos cu 
otro aumento di prijs di 


coriente? 

Ya caba na 2014 a au- 
menta e prijs di coriente cu 
15%. Cu esaki nan a haya 
70 miyon florin extra caba. 
Unda tur e placa aki a bay? 
WEB N.V. a gana 16 miyon 
florin durante 2012-2013. 
Pues den total, WEB y El- 
mar a gana 40 miyon flo- 
rin, anto mester aumenta 
awor e prijs di coriente? 
Prijs di crudo ta 60 pa 
70% mas barata cu tempo 
di Gabinete Oduber, plus 
a baha e consumo di fuel 
oil cu 40%. No lubida e 
10 molinanan di biento, 
e 4 plantanan di Wártsila 
di Finlandia, e planta di 
awa Seawater Reverse 
Osmosis di 8000 ton, tur e 
inversionnan aki di Gabi- 
nete Oduber a reduci e 
consumo di fuel oil di 6000 
bari pa dia cu 2494 bari, 
cu ta 40% menos fuel oil - 
equivalente na 160 miyon 
florin - y cu logicamente 
a baha e gastonan di pro- 
duccion di awa y coriente 
drasticamente. 

Cu Gabinete Eman a yena 
WEB y Elmar cu pata pata 
di activista di AVP, esey 
nan mes mester carga e 
consecuencianan. Si bo 
conta e 40 miyon florin 
di ganashi y e 160 miyon 
florin menos na fuel oil, ta 
un espacio di 200 miyon 


florin, segun partido MEP. 

Fiesta y mas fiesta 

Na 2013 a bende na cori- 
ente 324 miyon florin, 
unda e promedio entre 
e 42210 consumidor ta 
18671 Kwh, anto e en- 
trada di Elmar lo a subi 
cu por lo menos 70 miyon 
florin cu e aumento di 15% 
na 2014. 

WEB a masacra na 2012- 
2013 un suma di 7 miyon 
florin na Consultancy fees, 
800 mil florin na Public 
Relations, na 2012 a cera 
un contract di 3 aña cu 
Kuzeta Aruba N.V.(?) pa 
7.2 miyon florin. 

Tambe a lease 44 auto 
desde 1 di juni 2010 pa 
4 aña pa un suma di 2.2 
miyon florin. A paga pa 
“Transportation (?)” un 
suma di 1.8 miyon florin. 
Mescos mester publica tur 
e fiestanan na compani- 
anan di amigonan di AVP. 
Cuanto nan tambe a cobra 
na Elmar N.V.? Cuanto 
“friends , family and lov- 
ers” a pak eyden? 

Comisarionan ta 
responsabel 

MEP ta adverti keda pen- 
diente pa nan mustra 
pueblo con Mike Eman a 
plunder WEB y Elmar y 


logicamente cu coopera- 
cion di Utilities N.V. 

A base di e reglanan di 
“Good Governance” mes- 
ter pone tur e comisarion- 
an personalmente respon- 
sabel pa coopera y pa jnida 
amigonan, companianan 
sponsor chica WEB y El- 
mar y awor ta cla pa suta 
pueblo cu otro aumento. 
Nada no por keda scondi 
mas pa publica kendenan 
a caba cu WEB y Elmar, 
mientras prijs di fuel oil ta 
varia entre 40 y 50 dollar 
pa bari. 

“No por, no por!” Anto 
segun Goldman & Sachs e 
prijs di fuel oil lo por baha 
te na 20 dollar. 

Ki dia ta bin un investiga- 
cion rib’e hedging y tambe 
e contract cu ECO Gas, 
unda tin 2 comisario cu 
conflicto di interes? 
Cuanto WEB a paga p’e in- 
frastructura di e proyecto 
ey y unda e dos contract- 
nan di hedging y Eco Gas 
ta? 

Ki dia parlamento y pueblo 
ta haya esakinan pa mira? 
Finalmente, sigui cera 
Arubianonan balente cu a 
lucha pa nan pais debi na 
un paar di bentana kibra, 
anto e ‘white collar crime’ 
mes mester keda scondi 
atrobe, MEP ta conclui. 



Gen 


Servmg the Alrllne Industry 


EMPLOYMENT 

OPPORTUNITY! 


General Air Services N.V. is established in Aruba for over 43 years and operates as a 
major airline ground handling company at the Queen Beatrix Intl Airport. We proud 
ourselves as a dynamic, progressive and caring organization where working is fun. 

We are now accepting applications for the position of an 

Administrative Assistant 

The responsibilities and job description include: 

• Answer and direct phone calls 

• Organize and schedule meetings, trainings and appointments 

• Produce and distribute correspondence memos, letters, faxes and forms 

• Assist in the preparation of regularly scheduled overall reports 

• Preparation of daily and weekly planning 

• Develop special programs, project and assignments 

• Develop and maintain a filing system 

• Order supplies 

• Provide general support to visitors and employees 

• Willingness to develop work and thinking on HBO/Bachelor Level 

Candidate must have following background: 

Strength: 

• Methodical, accurate, efficient, process and solution oriented 

• Flexible and can work under pressure 

Character: 

• Inquisitive, moral integrity, discreet, caring, determined, service oriented 

Skills: 

• Strong organizational and planning skills 

• Attention to detail and problem solving skills 

• Team player 

• Excellent time management skills and ability to multi-task and prioritize work 

• Excellent written and verbal communication skills 

• Proficiency in MS Office, Word, Power Point, Excel 

• Fluent in English, Dutch and Spanish 

Education: 

• High School diploma (Havo/EPI or equivalent) 

• Selection include Veiligheidsdienst Aruba screening and psychological testing 

Interested candidates; 

please send your resume and motivation letter to 
Mrs. Brenda Mardenborough 
at: b.mardenborough@genairaruba.com, 
tel 582 3192 by September 20, 2015. 

Minister Dowers 
contento cu e 
cooperncion 
cu Fiscal 
Zondervan 
den trafico 


MINISTERIO di Husticia ta hopi agradecidi na loke 
Fiscal saliente Jaap Zondervan a haci na Aruba pa loke 
ta trafico. 

Pesey tambe a tuma un despedida special p’e oficial di 
husticia den su oficina. 

Minister di Husticia Arthur Dowers a splica cu a traha 
hopi estrecho cu Zondervan riba tereno di trafico, cu ta 
un prioridad grandi di e Gabinete. 

A probecha e momento ey pa combersa riba diferente 
aspectonan cu ta pendiente pa traha riba nan, algun 
cambio cu mester wordo haci den leynan di trafico pa 
por garantisa cu e ta mas sigur, y sigui preveni e dañonan 
sufri den trafico. 

“Ta hopi cos a cambia den trafico e ultimo seis añanan, 
entre otro centralisacion di Depto di Trafico pa logra un 
efectividad hopi mas grandi riba caya. E brigada mes di 
Polis motoriza a logra basta mehoracion, principalmente 
den maniobra cu e brommernan.” 

E Minister a menciona tambe cu tur loke a wordo haci 
cu Zondervan no solamente tabatin impacto den com- 
portacion of sancion di e persona cu ta envolvi den 
cualkier infraccion di trafico, pero e tin un efecto rib’e 
sociedad tambe. 

Minister Dowers ta haya cu e trabou haci tabatin un rel- 
evancia social masha grandi ora cu p.e. hinca un persona 
den un curso p’e no comete e mesun infraccion bek, pero 
tambe ta contribui n’e siguridad general di e comunidad. 
A constata tambe cu e hendenan cu a participa den un 
curso asina, despues cu nan a wordo atrapa ta core bou 
influencia, nan mes ta trata di influencia otro cu un 
comportacion positivo y ta logra mas consciencia di e 
ciudadanonan den trafico. 

Minister Dowers ta contento cu loke a wordo logra y e 
cooperacion, pero ta admiti cu tin algun paso cu mester 
wordo tuma ainda. 

“Tin un bon cooperacion entre nos departamento y Polis 
y otro instancianan cu ta responsabilidad pa siguridad 
y trankilidad riba caminda.” 






.FERTEC N.V. 

AIRCOIMDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) * 5882860 Cell: (297) * 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 



SEER up to 25.00 


The Only Inverter Central 
Unit with 

Solar Panel Connection 


jnScurce 


Home Energy System 


New generation of 
inverter minisplit 


LENNOX 



Scotsman 

kr Hyiirmi 

QQOO 

proDiay 

Minister Dowers 
a reuni pa 
prome biaha 
cu Plataforma 
Profesional 


DESPUES cu e Comision 
Plataforma Nacional a 
keda forma, e mandatario 
encarga cu Husticia, Ar- 
thur Dowers, e siman aki 
pa prome biaha a topa cu 
e miembronan di e comis- 
ion. 

Aunke cu a topa cu e miem- 
bronan caba, esaki tabata 
e prome reunion oficial 
unda diferente gremio a 
topa papia riba problema 
di hobennan na Aruba. 
“Den husticia nos ta wordo 
confronta cu e consecuen- 
cianan di tur problema so- 
cial y di famia, y problema 
di educacion y formacion 
di hende nos ta wordo con- 
fronta cu nan na husticia. 
Pesey nos a bini cu e inicia- 
tiva pa lanta bek e Plata- 
forma Profesional cu ta- 
bata existi antes bou di 
Plataforma Social. 

Asina ey percura cu tur 
esnan cu por duna un con- 
tribucion na mehora e 
condicion y preveni cu ho- 
bennan ta bay den direc- 
cion robes, ta bini hunto,” 
Minister Arthur Dowers a 
duna di conoce. 


Algun di e instancianan cu 
ta forma parti di e Plata- 
forma aki ta Ministerio 
Publico, Cuerpo Policial, 
Departamento di Asun- 
tonan Social, Voogdijraad, 
Reclassering, FCCA, Bur 
Leerplicht, etc. 

E ultimo departamento 
aki, e mandatario a splica, 
ta hunga un rol importante 
den e Plataforma, ya cu 
cada mucha cu a bira un 
“drop out”, cu en realidad 
mester ta na scol, ta tende 
for di nan cual t’e proble- 
manan, kico nan a mira ta 
pasa ultimo tempo y asina 
ta palabra con pa traha 
riba plan individual. Pues 
ta traha riba casonan cu 
ta forma problema pa co- 
munidad, sea social of di 
siguridad. 

Den e reunion a trata dife- 
rente caso specifico y a 
haci palabracionnan pa 
“follow up”, mirando cu 
hopi di nan ta complica. 
Despues a reuni den un 
grupo mas chikito, pa pa- 
pia riba algun caso specifi- 
co cu ta mas problematico. 
A keda palabra cu e Plata- 
forma ta topa cada dos si- 


man, tin biaha den un gru- 
po mas chikito (di esnan 
directamente envolvi). 
Den e prome reunion a 
papia riba areanan di San 
Nicolas y pariba di brug. 
“Nos tin hopi confiansa cu 


esaki lo duna un resultado 
positivo. Hopi di esnan 
presente tabata contento 
cu e Plataforma a lanta 
bek. 

Principalmente pasobra 


hopi hende ta mira cu 
e problemanan ta asina 
compleho cu nan so no por 
atende y awor ta bay trata 
nan den forma integral,” 
e mandatario a duna di 
conoce. 



maduro 
travel 

s,r crutie eafierfó 


MiTUir.- 



Sailing from Valparaiso, Chile 

13 FEBRUARY - 3 MARCH. 2016 


*Ov«rnight in Bucnos Airti 


Santiago 

(V«ip«raiso) 


^ " Buonos Airos 
Montovidoo 

Puerto Monttvh™]^ 

Amalia Glacicr / ‘^VPuerto Madryn 

Sc«nic cmiting punta 

Strait of Magellan Arcnas 
Boaglo Channel ' M . . 

t,.• Ushuaia 

CDpC Morn (Ttorra <Jcl PuMó) 

Sccnic erurtlng (itcrr* ocii-uogo) 


INFORMATION EVENTNG 
Wednesday Sept 16,2015 
6:30p - 8:oop 
Maduro Travel O’stad 


RSVP: Iiesje 
528-2300 


Last cabins 


starting from 

Awg 7,953* 


Including airfare, pre-and post hotel accommodations and i4day cruise 

based on Quad occupancy 

Segun Chris Romero, Parlamentario di MEP: 

Ciudadcmonan di pariba di brug lo wordo 
perhudica cu e proyecto di Green Corridor 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Orago n speáávs 



blu sport 4.5 Samsung s3 mim 


Also: Samsung S5 . s5 mi'ni, Samsung S4, Samsung 4 mini, S3 mini etc. 
Accessories tor ali Samsung and Iphone models 

Toshiba Laptop 15.6" 4Gb 320Gb Handdisk. Afl. 900.00 
Hp Ink catridges, Universal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Raystation Netwotk cards. 

Sales, repair and accessones for all Samsung models and other cellulars. 
Unlock, reload, reset, upgrade, repiace lcd, keypad. speaker etc. 



Boutique Keyla 


Tel: 5821164 
Cel: 5931189 
Fax: 5880109 
w w w. boutiquekeyl a. com 


Nos tin hopi paña nobo y bunita 
di size S te cu size 26 
Pasa wak pa bo mes!! 

B tó iike'us Ort 

facebook 





DIAHUEBS, 10 September 2015, nos fraccion a acudi na Pos Chikito pa tende e 
preocupacionnan relaciona cu e proyecto di Green Corridor. 

Mester enfatisa cu e proyecto aki - cu kier of no - ta bin acompaña cu medidanan pa 
cubri cierto gastonan. 

Un di e medidanan cu lo bin ta aumento di accijns. Esaki kiermen cu gasolin y diesel 
lo bay subi mas ainda di loke e ta. 

Kiermen esnan cu ta core mas, ta bay paga mas p’e uso di caretera aki, siendo cu e 
no tabata un prioridad. 

Remarcabel ta cu esnan di pariba di brug lo bay sali mas perhudica atrobe. 
Relaciona cu e asunto aki nos fraccion a entrega un mocion pa Gobierno destina 50% 
di loke ta wordo paga na motorrijtuigenbelasting, sea ta pa mantene caminadanan 
existente, of pa construi camindanan nobo. 

Pero lamentablemente fraccion di AVP a desaproba esaki un biaha mas, optando pa 
pone tur gasto riba lomba di e ciudadano un bes mas. 




MESTER Dl PLACA? 


EMPENA Y CUMPRA 0R0 


PASA Y COMPROBA PA BO MES! 


O j 


UWELENHUISJE 


ORARIO I0AM - ÓPM DIALUNA TE DlABlERNA 


JUWElLNIIUIS jl 


^ORANJESTAD WERFSTRAAT 7 LOK. 12 TEL 588 4141 O SAN NICOLAS B. V/D VEEN ZEPPENFELD5TRAAT 14 TEL 584 4141 j 

































































AWEMainta Dialuna, 14 September 2015 




Helicopter di 
Guardacosta 
ta bek for di 
Dominica 


WILLEMSTAD - E helicopter di Guard- 
acosta, e AW139, cu siman pasa tabata 
na Dominica, unda el a duna asistencia 
n’esnan cu a bira victima di horcan Erika a 
bolbe diabierne ultimo Corsou. 

Director di Guardacosta di Reino, Com- 
mandeur Hans Lodder y Jean Pierre Ver- 
meulen, di Hoofdsteunpunt Hato tabata 
presente na Hato pa yama e personal bon- 
bini y gradici nan pa nan esfuerzo haci. 




ELMAR 

Redefining Energy 


Danki pa bo pasenshi 


Pa sirbibo mihor, nos a lansa un sistema 
nobo di Informacion di Cliente. 

E sistema nobo aki por causa inicialmente algun 
retraso. Nos ta pidi boso comprension pa esaki. 

Nos ta aprecia bo pasenshi. 



Wilhelminastraat 110 | Telephone: 5237100 | Fax: 5828991 | E-mail: customerservice@elmar.aw 


E crew den colaboracion 
cu Defensa a haci un tre- 
mendo trabao, unda e.o. 
a yuda den evacuacion di 
victimanan, kendenan no 
tabatin medio di trans- 
portepayega terafirmey 
a yuda nan tambe cu awa 
y cuminda. 

Asina p.e. nan a yuda 24 
alumno di un scol total- 
mente destrui, unda por a 
uni nan cu nan mayornan 
pa muda nan pa otro sitio 
sigur cu nan por a sigui 
bay scol. 

Na tur den e accion aki e 
helicopter aki a bula sigur 
un 11 biaha riba’bao cu 68 
persona. 

E helicopter aki ta di masha 
interes esencial pa Guard- 
acosta, no solamente den 
combatimento di trafico 
di droga, pero tambe ta 
yuda den Search y Rescue 
y sigur den accion di salba- 
bida, manera a sosode na 
Dominica. 

AVP: un partido cu semperta keda mira den pasado 

Tcrnto pa pagamento pa recoge sushi 
como pa parkeer auto AVP kier benta e 
medidanan aki den scochi di MEP 



2015 

2016 

2017 

2018 

12. Verlaging landsbijdrage ÁZV 

-66.0 

-68.0 

-71 

-77 

14. Subsidie FFD terugbrengen 

-1.0 

-1.0 

-1.0 

-1.0 

16. Herstructurering Arubus 

-1.6 

-1.6 

-1.6 

-1.6 

1 7. Financiele zeljredzaamheid gesubsidieerde insteUinger 

-2.3 

-2.3 

-2.3 

-2.3 



DI acuerdo cu partido MEP, desde 
cu AVP a drenta gobernacion na 
2009, constantemente nan ta 
keda mira den pasado, esta di 
locual Gobierno di MEP a haci 
of laga di haci durante e periodo 
di 2001-2009. Ta bisto caba pa 
henter comunidad con na mo- 
mento cu e Gobierno di AVP kier 
implementa un of otro medida 
cruel contra pueblo, semper nan 
tin cu gaña y manipula bisando 
cu e medidanan aki ta ideanan cu 
tabata existi caba durante e 8 aña 
di gobernacion di MEP. 

Pago pa recoge sushi 

Asina diripiente nan a bin corda cu 
tin un MEP ta existi y a core colga 
na bachi di Gabinete Oduber ora 
cu nan di AVP kier a introduci e 
medida di recogemento di sushi 
bisando cu e idea di pago p’e ser- 
vicio aki tabata existi caba durante 
gobernacion di MEP. 

Sinembargo nan no ta bisa pueblo 
si cu MEP nunca a ehecuta e idea 
aki, pero MEP semper a percura 
pa Gobierno mes sigui duna e 
servicio aki gratuitamente, ya cu 
e introduccion di BBO na 2007 
tabata genera suficiente entrada 
pa Gobierno mes absorba e suma 
di pago pa recoge sushi aki. 

Pues durante 2001 te cu oktober 
2009 cu MEP a bandona gober- 
nacion (8 aña largo), nunca a ser 
cobra pa recoge sushi, te ora cu 
esaki a bin na vigor na 2015 bao 
di Gabinete Mike Eman. Pues mes- 
ter conclui cu ta AVP mes t’e tata 
spiritual di pago pa recoge sushi 
aki na Aruba, MEP ta laga sa. 

Pago pa parkeer auto 

Awor rib’e asunto di parkeerme- 
ter, Minister Otmar Oduber diripi- 
ente tambe a corda cu tin un MEP 
ta existi y a cuminsa manipula 
cu informacion bisando cu e par- 


keermeternan tabata plania caba 
pa ser ehecuta durante Gabinete 
Oduber. 

MEP ta admiti cu enberdad tabata 
asina cu un estudio rib’e asunto 
di parkeermento a ser haci pa 
Arubus door di dos stagaire for di 
Hulanda. 

Esaki tabata na 2007, pero e idea 
aki nunca a ser concretisa ni ehe- 
cuta, ni na 2007, ni na 2008 y te 
cu oktober 2009 cu MEP a bay for 
di Gobierno (3 aña largo) nunca 
pueblo por a mira ni un solo par- 
keermeter den centro di ciudad. 
Awe na 2015 parkeermeternan a 
broei den henter centro di ciudad 
y un biaha mas esaki ta bao di 
Gobierno di AVP, cu tambe a bira 
e tata spiritual di parkeermeter 
na Aruba. 

Y tur esaki pasobra Minister Odu- 
ber a corta drasticamente den sub- 
sidio pa Arubus y p’asina e placa 
por keda den caha di Gobierno y 
cu nan por sigui malgasta na nan 
antoho. 

Hecho ta cu desde cu partido MEP 
a funda Arubus na 1979, Gobi- 
ernonan di MEP semper a keda 
subsidia e compania estatal aki 
tur aña, ya cu e mobilidad social di 
esnan mas vulnerable den comu- 
nidad mester keda wordo sosteni. 
Asina nos por mira cu te cu 2009 
Arubus tabata haya di Gabinete 
Oduber un suma na subsidio di 
6 miyon florin pa aña, pero un 
biaha mas tabata un Gobierno 
di AVP cu a corta drasticamente 
den e subsidio di Arubus y awor 


ta na punto pa elimina e subsidio 
completamente (medida 16 rib’e 
lista di 24 medidanan). 

Oranjestad sangrando 

MEP ta opina cu awe pueblo di 
Aruba ta sinta bon stanca cu miles 
di parkeermeter den centro di ciu- 
dad, un ciudad cu ta sangrando y 
caminda tur trahador, tur comer- 
ciante y tur automobilista ta sinti 
nan mes perhudica grandemente. 
Awe tur trahador cu ta gana un 
salario di 1600 florin pa luna 
mester paga 75 florin tur luna pa 
nan por parkeer nan auto y p’asina 
cumpli cu nan debernan laboral. 
Hecho ta cu ta un Ministro bur- 
dugo so por haci algo asina contra 
e clase trahado. 

Sinembargo locual partido MEP 
ta haya hopi remarcabel ta cu ora 
ta toca medidanan cruel contra 
pueblo, semper e gobernantenan 
di AVP ta recori n’e 8 aña di 
gobernacion di MEP, ta gaña, ta 


manipula y ta trata di benta e as- 
pectonan negativo aki den scochi 
di MEP. 

Di otro banda, ora cu ta trata di 
idea y proyectonan positivo cu 
tabata cla pa ser ehecuta, manera 
construccion di un scol HAVO/ 
VWO na Noord, e hotel di 5 strea 
Ritz Carlton, e Centro di Cardio- 
logia na San Nicolas, e plantanan 
di awa (Reverse Osmosis) y di 
coriente (Recip) nunca e Politi- 
conan di AVP ta referi e ora ey n’e 
periodo di 8 aña di gobernacion di 
MEP. Alcontrario, si nan mester a 
boycotia varios di e proyectonan 
menciona, nan a haci tur nan es- 
fuerso pa ehecuta e boycott aki. 
“Asina pues nos por conclui cu e 
gobernantenan di AVP semper tin 
un actitud mezquino y ambiva- 
lente y cu ta pesey nan lo bay den 
historia como esnan cu no a traha 
na interes di pueblo, pero pa nan 
propio beneficio,” MEP ta termina 
bisando 

10 scooter y brómer nobo tumá den beslag/hañá 


KRALENDIJK - Durante di e simannan tras di lomba 
Koninklijke Marechaussee (KMar) bou di guia di Min- 
isterio Publiko na Bonaire a haña y confiscá 10 scooter 
ybrómer nobo. 

E vehiculonan aki a bin for 
di Hulanda y mayoria tabata 
procedente di ladronisia. 


E balor total di e vehiculonan aki ta vários mfles di dólar. 
Esnan cu a ser hañá cu e scooter y brómernan aki óf 
di cua a ser establecé cu nan tabatin esakinan na nan 
disposicion, ta ser sospechá di entre otro incubrimento, 
labamento di placa y falsificacion di documento. 

Lo bay tin persiguicion penal tambe. Tabata usa e 
vehiculonan aki pa entre otro caredanan riba kaya y 
ponemento di fever. 

«Ta tristo mira con e hóbennan ta core pusta cu e scooter 
y brómernan aki te ora nan kibra, miéntras e doñonan 
real pa añanan largo a traha duro pa yega n’esaki, ‘ asina 
un miembro di e team investigativo a trece dilanti. 
Ministerio Publico y e team investigativo ta mustra riba 
e hecho cu cada persona cu ta cumpra óf ta haci uso di 
un scooter óf brómer ta responsabel pa investigá cu 
esaki ta legal. 

Ta ampliamente conoci cu hopi scooter y brómernan ta 
ser hórtá y e investigacion di KMar atrobe ta prueba cu 
scooter y brómernan hórtá ta ser importá na Bonaire 
tambe. Pues sea cauteloso cu esaki. 

Esnan cu tóg ta scoge pa haci esaki ta core e riesgo 
cu nan por pérdé su scooter óf brómer y ser pérsigui 
penalmente. 


Simply The Best S 



'V Valvoline. 


UNLIMITED PARTS 
MÓRGENSTER # 12 - B TEL: 583 1001 




DEAR CLIENTS 

WE ARE CLOSED FOR CREW DAY ON TUESDAY 
THE 15TH OF SEPTEMBER, 2015. 



WE APOLOGIZE FOR THIS INCONVENIENCE. 



WE WILL BE OPERATING NORMALLY ON WEDNESDAY 
THE 16TH OF SEPTEMBER, 2015. 

THANK YOU FOR YOUR BUSINESS THROUGHOUT THE YEAR. 


WE WOULD ALSO LIKE TO THANK OUR WENDY’S TEAM FOR 
THE GREAT JOB PERFORMANCE THROUGHOUT THE YEAR 
* _ TO OUR CUSTOMERS. 


MANAGEMENT WENDY’S 

Rene Herdé 

E contesta riba agrecion y violencia mester 
ta masha cla y mester duna perspectiva 


E agresion y violencia cu partido MEP a instiga, a causa 
hopi daño. E daño fisico na edificio di Parlamento por 
ta casi ful kita for di bista. (E boluntarionan a haci un 
bon trabou!) 

Pero e daño permanente cu nan a causa ta den mente di 
hende y den e imagen di Aruba. Apenas dos siman pasa 
e inhabilidad politico di oposicion a hiba nan na instiga 
hende pa agredi hende y comete destruccion, segun drs. 
Rene Herde, lider di fraccion di AVP. 

“Den nos pais, mescos cu hopi otro pais a yega di tin 
diferencianan di opinion fuerte riba tur sorto di tema. 
Pero apesar di tur e protesta y marchanan cu partidonan 
a tene, hamas a instiga pa destrui nos pais manera MEP 
a haci. 

Dos siman pasa e lidernan di MEP a instiga y a aplaudi 
agresion contra ciudadanonan di nos propio pais y contra 
Polis cu tey pa cuida nos tur. 

E lidernan di MEP a bisa: “Esaki ta Guera”. 

E unico splicacion cu tin p’e instigacion di lidernan di 
MEP p’e agresion y violencia aki, ta nan inhabilidad pa 
duna sikiera un indicacion di con nan lo kier pa gober- 
nacion di nos pais ta. Sikiera un idea, un proposicion 
contrario y mihor cu loke AVP ta haci. 

Sikiera un plan pa con lo por a saca nos pais di e crisis 
economico, financiero y social cu MEP a hinca y laga nos 
pais aden apenas 6 aña pasa. 

E inhabilidad aki di MEP ta hiba e lidernan na bisa y 
haci cosnan iresponsabel. Awor pa colmo nan kier nenga 
despues. Inhabilidad y insinceridad!”, segun drs. Rene 
Herde 

CLARIDAD 

E mihor forma pa para y desenmascara e motibonan 
pa cua MEP ta instiga hende contra otro aki na Aruba, 
ta pa mustra riba e forma cu MEP ta gaña hende y con 
MEP ta purba crea speransa falso. E otro forma ta pa 
mustra kico si ta y mester haci pa desaroya nos pais y 
habri oportunidad pa un mihor bida pa tur! 
Ehempelnan di e inhabilidad di lidernan di MEP tin na 
cantidad. 

Dos siman pasa AVP a mustra con MEP a instiga hende, 
incluso sindicalistanan, cu e mentira cu den e ley lo tin 
medida contra pueblo. 

Ora nan a wordo desenmascara, nan a core bisa cu ta 
den otro documento cu nan tin mas cu un aña caba, tin 
medida scirbi. Siman pasa a tende e lider di MEP in- 
stiga hende contra di e sistema di para auto den centro 
di ciudad, bisando cu ta un grupo di ciudadano a lanta 
un compania pa bay cu tur e placa cu hende ta paga pa 
para nan auto. Tin hasta comerciante cu a kere nan, 
segun Herde. 

E berdad ta cu t’e gerencia di Arubus mes como un com- 



pania nacional, a lanta e compania “AruParking” como 
un sub-compania di Arubus cu ta encarga solamente cu 
e sistema di para auto den centro. 

Tur e placa di e paramento di auto ta bay pa Arubus. 
Cu e placa aki Arubus por sigui tene e trahador- 
nan na trabou, sigui tene e prijs di bus abou pa 
pensionadonan sin auto y pa por transporta 
muchanan di scol na un prijs special. 

Esaki e lidernan di MEP NO ta bisa niun 
hende. Esaki ta prueba cu placa di pueblo 
ta sigui bay pa pueblo bou Gobierno di AVP, 
contrario na gobernacionnan di MEP. 

E claridad aki ta habri wowo di hopi 
hende. Hende cu sin pensa mas leu a 
kere e mentiranan di MEP, drs. Rene 
Herde a conclui su mensahe. 

MEP ta denuncia escandalo 
di huur di AruParking for di 
primo di Minister 

Di cada dos florin 
den parkeermeter, 
un florin ta bay 
p'esnan rond di 
Otmar Oduber 


Dienst Landmeetkunde en 
Vastgoedregistratie Aruba 


Kadastraal uittreksel (object) beperkt 


jflL Pd9<na 1 Vitl 1 
Datum 9*92015 


Gerechtigde 


1/1 Eigendom 


Naam 

Geboren 

Geslacht 

Burgeriljke staat 

Beroep 

Geboorteland 

Woonadres 

Rechten 

Recht verkregen bij 
Type akte 


Glenn Patrick van oer Veen oduber 

24 - 3-1959 

Man 

Niet Gehuwd 
Ondernemer 
Aruba 

Caya Ernesto O Pctronia 14 
Aruba 


C register deel/nummer 694/43 

Scheiding en deling 

(met meer vastgoed verkregen) 

ingeschreven op 25-10-2006 16:30:00 

verleden op 25-10-2006 voor notaris mr. R.E. Yarzagaray 


In dit uittreksel zijn eventuele hypotheken en bcslagen buiten beschouwing 
gelaten. 



ARUPARKING t’e escandalo mas grandi 
di Gabinete Mike Eman. No solamente Ot- 
mar Oduber tin e trahadornan riba payrol 
pa casi un aña caba sin hasi nada, pa paga 
fabornan necesario. 

Sino tambe el>a nombra henter su team di 
campaña den e board di AruParking. 

Pa colmo hendenan ta puntra nan mes ta 
di cual amiguito Otmar Oduber a cumpra 
e machinnan di parkeermeter, pasobra nan 
ta masha antigua. 

Awendia, si di berdad bo kier a cumpra 
machinnan drechi, bo ta haya machin cu ta 
traha cu bo debit card di banco, of ta dunabo 
placa bek. 

Pero e machinnan cu AruParking a trece ta 
parce cos cu na un otro pais nan a benta afo. Ken sa 
ta ken mester a wordo privilegia atrobe, MEP kier sa. 

Pero locual a causa mas rabia t’e hecho cu AruParking 
no por a haya ningun otro lugar di huur nan oficina, 
pero mester a huur na edificio di primo di e Minister. 
Net Otmar Oduber cu a demonisa huurmento di 
edificio tempo di MEP ta bin y haci mucho peor. Pa 
cuminsa Otmar Oduber a nombra tur su famianan den 
Gobierno. su omo, su primo, su prima, y ta duna nan 
promocionnan barbaro! 


Ademas Otmar ta huur edificio di su tanchi, mientras 
e edficio a wordo afgekeurd. 

Otmar ta huur e edificio di otro primo pa un scol, mien- 
tras cu e ta totalmente inadecua pa duna les. 

Y awor, di tanto edificio cu tin den Playa, ta net esun 
di su primo e mester a huur? 

Ta ken por kere Otmar Oduber mas. Su credibilidad a 
sak te floor. Esaki ta confirma un biaha mas: Di cada 
dos florin den e parkeermeternan, un florin ta bay 
p’esnan rond di e Minister. 



Locatie 


Wilhelminastraat 13 
Aruha 


Trabounan preparacion/cambio di 
riool entre Dirkszstraat nr. 30 te cu 
nr. 36 y Caya Jose Geerman nr. 11 


DEPARTAMENTO di Obra Publico (D.O.W.) ta informa cu en conexion cu saneamento di riool lo sera 
parti di Dirkszstraat na altura di Dirkszstraat nr. 30 cu Caya Jose Geerman nr. 11 pa trafico motorisa. 
E trabou di saneamento di riool den e caya menciona ta ser calcula cu lo tuma 3 siman y a cuminsa 
siman pasa caba y e trabao lo dura te cu 30 di september 2015. Trabou aki lo keda realisa entre 8or di 
mainta pa 4or di atardi. 

DOW ta pidi comprension y disculpa pa cualkier inconveniencia cu trabounan por ocasiona. 


Servicio pa 
Comunidad 



Brandweer: 

911 

Polis: 

100 

Polis Oranjestad: 

102 

Polis San Nicolas: 

104 

Polis Santa Cruz: 

105 

PolisShaba: 

107 

Polis TipLine: 

11141 

Ambulance San Nicolas: 

584-5050 

Ambulance Sasaki: 

582-5573 

AmbulanceWayaca: 

582-1234 

Hospital: 

527-4000 

Centro Medico San Nicolas: 

524-8833 

SVB (AO-Ziekmelding): 

527-2782 


Botica na warda 


Pabou di Brug: Paradera N.V. 
Pariba di Brug: San Lucas N.V. 


Dokter na warda 


Pabou di Brug: 
Pariba di Brug: Giel 


Servicionan 


ELMAR Storingdienst: 
SETAR Storingdienst: 
Digicel: 

WEB Storingdienst: 

Reina Beatrix Intl Airport: 
Serlimar: 

Arugas: 

Guarda Costa: 


Funeraria 


AD Patres: 

5842299 

Aurora: 

5886699 

The Olive Tree: 

5820000 

Fundacion 

Rode Kruis Aruba 

582-2219 

FADA: 

583-2999 

Fundacion Respeta Mi: 

582-4433 

Fundacion Guia Mi: 

587-1677 

Muhe den Dificultad: 

583-5400 

Telefon pa Hubentud: 

131 

Centro Kibrahacha: 

588-3131 

Stichting Bloedbank: 

587-0002 

MaryJoan Foundation: 

588-999Ç 


Koningin Wilhelmina Fonds:582-0412 

Cooperacion entre Minister Paul Croes 
y Sjoerd de Vries 


Hunto cu sr. Sjoerd de Vries y sra. Nathalia Hernadez di 
Imeldahof a inaugura e beach tennis court cu ta priminti 
di bira un actividad hopi bon p’e muchanan di Imeldahof. 
De Vries a priminti tambe cu ora e hobennan ta 
basta avansa, nan por bay entrena n’e cancha cu tin 
na Tropicana, hayando e guia e profesional tambe. 
N’e cancha aki tur luna ta organisa torneonan. 
E mandatario a bisa cu e tennis court aki, tur 
e muchanan di Imeldahof por practica, train y 
tene nan mes activo y particularmente pa tur e 
hobennan haya un actividad aserca unda nan 
por tene nan mes den un condicion optimal. 

Minister Paul Croes a bisa: “E alegria cu mi por wak 
riba e cara di e muchanan ta compensa tur locual 
nos ta haci pa nan, y cu e gesto aki mi ta sigur cu 
lo saca futuro campeonnan di beach tennis cu lo 
participa riba tereno nacional y sigur internacional 
p’asina hiba nomber di Aruba rond mundo”. 
Mirando e muchanan ta practica, e mandatario 
a constata pa su mes cu tin varios talento entre 
nan, varios di nan ya ta destaca y sr. De Vries tin e 
confianza cu algun di nan lo por wordo invita p’e 
proximo International Beach Tennis Championship 
na november, cu ta conta cu mas di mil participante”. 

Despues di e inauguracion, e mandatario a dal algun 
bala cu algun di e hobennan di Imeldahof. Minister Paul 
Croes a expresa cu lo invita beach tennis players p’asina 
bin apoya nos muchanan den e tremendo deporte aki. 


Imeldahof a 
haya su cancha 
di beach tennis 


DEN fin di siman a keda 
inaugura na Imeldahof 
un Beach Tennis Court 
cual a wordo logra 
cu cooperacion di 
Minister Paul Croes 
y Aruba Beach 
Tennis Association. 


Sr. Sjoerd de Vries, 
Director di Beach Tennis 
Aruba durante e competencia di 
Aruba Beach Tennis International 
di 2014 hunto cu Minister Paul 
Croes encarga cu Imelda Hof a 
yega na un acuerdo p’asina regala 
Kinderhuis Imeldahof un beach 
tennis court. 


“Cu e gesto aki nos muchay hobenan 
ta haya un oportunidad pa desaroya 
nan mes riba un deporte cu ta creciendo 
internacionalmente. E alegria den e 
wowo di e muchanan ta nos satisfaccion 
cu e bunita logro aki. 

Sin apoyo di sr. Sjoerd De Vries esaki lo no 
tabata posibel, y nos ta gradici señor de Vries 
inmensamente pa esaki”, Minister di Asunto 
Social, Hubentud y Labor drs. Paul Croes a 
declara. 


























Muscles & Lungs 
Cross Fit a organiza 

exitoso Weightlifting 
Try Out 


E DEPORTE Olympico di 
Weightlifting a cuminsa haya 
hopi atencion recientemente na 
Aruba, danki n’e popularidad 
nobo di Cross Fit y e aporte cu 
esaki a duna n’e competencianan 
di weightlifting. 

Diaberna dia 11 di September, 
M&L Cross Fit a organisa un 
dia dedica completo n’e deporte 
di weightlifting, cu ta un di e 
pilarnan di e deporte di Cross Fit. 
Esaki a wordo organisa pa varios 
rason. E rason principal ta pa crea 
mas interes den e deporte aki 
y asina zorg p’e deporte haya e 
atencion cu merece. 

Durante e dia completo cu a 
cuminsa 5:30 am, tur hende cu 
interes den e deporte por a bin y 
participa den e try out day. Esaki 
ta ensera cu tur e technicanan 
necesario pa practica e deporta a 
wordo demonstra y siña p’asina 


tur hende por wak cuanto peso 
nan por lanta. 

Pa yama e dia aki uno exitoso no 
ta suficiente elogio. Mas cu 70 
hende a dicididi bin purba e gran 
deporte aki y crea un tremendo 
ambiente den e Cross Fit gym 
di Muscles & Lungs Cross Fit 
durante henter e dia cu a dura 
e evento te cu 9:30 di anochi. 
Di e 70 deportista cu a participa, 
60 + tabata di Muscles & Lungs y 
e resto di e atleta di e otro Cross 
Fit gym local cual tabata Buchi 
Athletics, Crossfit A297, Barbells 
in Paradise y e Federacion di 
AAWA. 

Esaki a crea un ambiente unico 
unda diferente Gym cu ta practica 
e deporta a reuni pa asina expresa 
nan aprecio pa deporte. E otro 
parti cu ta stand out t’e echo cu mas 
cu 30 dama a dicidi di participa 
den weightlifting try out. Esaki 


t’e prome biaha 
den historia di 
Aruba cu tanto 
dama ta practica 
weightlifting. 

E Try out a 
demonstra cu 
Aruba ta yena 
cu talento. 
Den e division 
f e m e n i n o , 
varios dama a 
sobresali. 

E campeon nacional y 
representante den Weganan 
Panamericano, Jennifer Piter, a 
demonstrasu gran dominio p’e 
deporte, logrando e total mas 
grandi di dia. 

Jennifer ta sirbi como gran 
motivacion pa tur e damanan cu 
ta haci weightlifting y purba di 
alcansa su nivel. 

E futuro di weightlifting den e 
division femenino ta den tremendo 
man, danki n’e gran talento di Kyra 
Bisslik y Rachel Werleman, cu 
despues di Jennifer Piter a logra e 
totalnan mas grandi. Tur dos dama 
ta mustra di tin gran potencial p’e 
deporte, y mas importante ta 
mustra e deseo pa ta experto den 
nan deporte. 

Den e division masculino, un gran 
demonstracion a wordo duna door 
di e dos cabesnan di e deporte 


den e categoria di cabayero, Joel 
Kuiperi y Ulrich Hoek. 

Nan a duna un show tremendo 
unda cu pesonan di mas cu 150 
kilo a wordo lanta riba cabez. 
No muchu nan tras, e deportista 
Darvin Raphael a mustra di ta den 
top shape, unda cu na un peso 
corporal di no mas 90 kilo, a logra 
lanta 140 kilo, cu un miss hopi 
serca di 145 kilo. 

Fuera di e tres grandi nan di 
Aruba, e atletanan manera Jetsen 
Richardson, Jonatan Tromp, 
Eduardo Arias y Wiliam Erasmus 
a mustra cu aunke nan ta practica 
Cross Fit principalmente, nan 
nivel di weightlifting ta sobresali 
y nan a logra di pone un show pa 
tur e publico. 

E casi 40 atletenan masculino a 
logra varios record personal, unda 
cu tur hende a keda contento cu 
nan performacion. 

Nos di Muscles & Lungs a keda 
sumamente satisfecho cu e gran 
dia aki, unda cu a wordo mustra 
cu deporte na Aruba ta birando un 
prioridad pa hopi, asina aportando 
n’e nivel di salud di e isla y fuera 
di esei nos a logra showcase tur e 
talento actual y di futuro. 

Nos ta duna danki na Buchi 
Athletics, Cross Fit A297, Barbells 
in Paradise, y na Federacion Aruba 
Amateur Weightlifting Association 
pa nan presencia. 

Resultado di round 
3, y pairing pa 
round 4 di torneo 
Kiwanis Palm Beach 
2015 


SIMAN pasa, a tuma lugar e tres rond di torneo di 
ajedrez “Kiwanis Palm Beach 2015”. Na prome borchi, 
Maria Diaz a empata cu Jose Pesqueira, Mark Bueno a 
gana di Octavio Croes, Randy Tromp a gana Enrique 
Jacopucci, Angelo Franken cu Brian Diaz a yega na 
acuerdo pa tabla, Daniel Diaz a gana di Sebastian Torres 
y Ramos Mas a haya su punto regala dor cu Alvin Howell 
no a presenta. Despues di 3 rond, Mark Bueno ta na cabes 
cu 2 V 2 punto for di 3 wega. Despues ta sigui cu 2 punto, 
Jose Pesqueira, Maria Diaz y Randy Tromp. 

Diahuebs awor dia 17 di september, tin e siguiente 
weganan riba Schedule: Maria Diaz contra Mark Bueno; 
Jose Pesqueira contra Randy Tromp; Octavio Croes 
contra Daniel Diaz; Enrique Jacopucci contra Angelo 
Franken; Ramon Mas contra Monica Bremo y Sebastian 
Torres contra Brian Diaz. Alvin Howell tin un bye (punto 
gratis). 



STRENGT 








P 



■ V fcgdft •» 4 



E weganan ta start pa 08:00 di anochi precies. Avisa bo 
contrincante na tempo si bo no por bini. Waiting time 
ta 30 minuut. Si bo yega después di 30 minuut cu e 
weganan a start, bo a perde pa default. 


Club di Dam Arowak ta 
bay start cu su Rapid 
Dam Tournament 
diarazon awor 

DIARAZON awor, dia 16 di september, club di dam 
Arowak, ta bay start su ultimo torneo rapid pa aña 2015. 
Tur hungador di dam di Aruba ta bon bini. E weganan 
ta wordo hunga tur diarazon anochi pa 08:00pm den 
nos club na Nieuwstraat 11 na Oranjestad. Nos lo hunga 
round robin double round, dus tur hungador ta topa 
otro 2 biaha, un biaha cu e color blanco y un biaha cu 
e color preto. 

Duracion di un wega lo ta 25 minuut pa banda + 10 
seconde extra despues di cada zet. Un wega por dura 
rond di 1 ora. Si bo ta un hungador di dam, pero nunca a 
participa na un compentencia di dam, esaki ta bo chens 
pa estrena. Nos lo hunga 2 of 3 wega riba un anochi, 
dependiendo con liher e weganan lo kaba. Lo tin un 
trofeo disponible p’e prome 3 lugarnan. 

ARUBA 


CME 


Aruba Reef Care Project 

Ta organisa e di 
21 edicion di otro 
grandioso di accion 
di limpiesa 




ARUBA Reef Care Foundation, ta organisa e 
proyecto anual Aruba Reef Care Project 2015. 
E proyecto pa concientisa publico tocante e 
importancia pa cuida y proteha nos lama y 
beachnan, ta cla pa otro accion di limpiesa 
nacional. Esaki lo ta 21 aña cu boluntarionan 
lo dedica un dia pa yuda mantene nos beach 
y bou lama limpi y bunita. 

Tur aña, manera ya ta custumber, durante 
henter aña e comision di Aruba Reef Care ta 
ofrece un serie di presentacion na scolnan 
basico, secundario y na Universidad di Aruba. 

Durante e lectura di Aruba Reef Care na scol, 
ta invita e scol pa adopta un pida beach of 
area cu den futuro nan por mantene limpi 
periodicamente y 


colecta si a baha, un indicacion di e exito di e 
esfuerso. 

Por menciona cu esnan envolvi tambe ta 
raportando cu nan tambe ta mira e progreso 
di conscientisacion y accion continuo. 

Tin sitionan popular di buceo, unda dor di 
esfuerso conhunto e cantidad di desperdicio 
visibel awendia ta mucho menos cu loke 
e tabata na comienso. Di otro banda tin 
preocupacion ainda p’e hecho cu sushedad for 
di fuentenan for di tera, sea accidentalmente 
of a proposito, ta keda yega lama cu e biento 
fuerte di nos isla. Sitionan unda hopi hende 
ta bay beach pa recreo of unda hende sa pisca 
for di tera, hopi biaha ta haya desperdicio 
regularmente ainda. Esakinan mester bira 
enfoke di futuro conscientisacion y cual e 
organisacion lo aporta a largo plaso. 

E Centro di Operación ta Neptali 
Henriquez Park 

Neptali Henriquez Park ta atrobe e centro 
di operación. For di aki lo coordina e accion 
y tambe lo t’e punto central pa acumula e 
datonan. Mas cu claro e acto ceremonial di 
clausura y gradicimento na boluntarionan 


di e forma aki contribui activamente como 
ehempel na comunidad pa cuido di nos medio 
ambiente. Claro, otro organisacion of hasta 
empresanan, por pidi pa un presentacion 
special.Aruba Reef Care Project, manera ta 
conoci e proyecto cu a inicia na juni 1994. 
Tabata un iniciativa di sr. Castro Perez y 
conhuntamente cu sr. Byron Boekhoudt, 
Biologo Marino kende t’e co-fundador cu tin 
como meta pa contribui pa concientisa Aruba 
di e necesidad di cuida lama y beachnan. 


E iniciativa a wordo ricibi cu tur apoyo 
necesario for di Oficina di Turismo (Aruba 
Tourism Authority), Santa Rosa (LW) y 
tambe otro instancianan. Durante di e añanan 
e proyecto a sa di uni varios 
operador di buceo, compania di 
deporte aguatico y instancianan 
particular y publico pa contribui 
na yuda proteha costanan como 
tambe sitionan bou di lama. 


Progreso di Aruba Reef Care 
Project 

Por a mira un adelanto grandi y 
principalmente cu menos sushi 
bou di lama, principalmente 
riba e rifnan di coral y 
tambe n’e sitionan di 
sambuya. 

Ainda falta hopi 
trabou pa haci riba e 
tereno di proteccion y 
conservacion di costa, 
beach, rif y otro flora y 
fauna di nos isla. 


Den transcurso di e 
añanan, e cantidad di 
participante tambe a 
aumenta cu mas di 
800, mientras cu por 
bisa cu orguyo cu 
e cantidad di sushi 











tambe lo tuma lugar n’e sitio mes, e atardi di 20 di 
september proximo. E sitionan cu lo bay cubri ta 
e.o. tras di Faro California, Arashi, Boca Catalina, 
Malmok, Hadicurari, e beachnan dilanti di e hotelnan 
na Palm Beach, Eagle Beach, Surf Side, Mangel Halto, 
Baby Beach, Santana di Cacho, Grape Field, Boca 
Grandi, area rond di Neptali Henriquez Park pa cas 
di Gobernador y tambe den e area di Bushiri Beach 
Resort. Ta haci un apelacion na henter comunidad pa 
conhuntamente manifesta nos compromiso cu medio 
ambiente pa yuda mantene nos beach y lama limpi. 

E operadornan di watersport a compromete nan mes 
pa yuda cu e operacion den awa. Organisadornan ta 
invita tur grupo ambiental, club social, scout, scol y 
tambe boluntarionan pa contribui n’e campaña. Esnan 
cu kier participa por tuma contacto cu nan operador di 
deporte acuatico faborito of tuma contacto cu ARCP na 
586-0820/ 569-5423/ 740-0797ypuntrapaFrancesca 
Heinze y Castro Perez. 

Tur participante, ademas di e satisfaccion di haci 
Aruba limpi, ta ricibi un t-shirt, lunch box, soft drinks y 
durante e celebracion final diadomingo 20 di september 

na Neptali 
Henriquez 
Park lo ricibi 
un certificado 
diaprecioypor 
participa na rifa 
pa diferente 
p r e m i o 
atractivo. 

Nos ta contariba 
eapoyodihenter 
e comunidad 
di Aruba pa 
yuda proteha 
nos recursonan 
natural. 

Futbolista 
Aaron Winter 
a hunga futbol 
riba cancha 
deportivo di 
yerba artificial 
di CBB 



E SIMAN cu a pasa Aruba a haya bishita di 
e ex futbolista internacional Aaron Winter, 
actual Embahador di WorldCoaches, cu ta un 
programa di KNVB pa yuda entrena coachnan 
den paisnan den desaroyo. 

E delegacion a consisti tambe di Johan van 
Geijn, Director di e organisacion Wereld Coach. 
E ultimo aki hunto cu Aaron Winter a bishita e 
mini cancha deportivo, cu yerba artificial, na 
Centro di Bario Brazil y a combersa cu Prome 
Minister Eman riba e bentahanan di e tipo 
di canchanan aki y e vision di e mandatario 
pa construi e terenonan aki den barionan di 
Aruba. 

Leo de Hertog, coordinador di Movecion den 
Barionan, a compaña e delegacion Hulandes 


durante nan bishita na Aruba. 

El a splica cu actualmente FCCA y BoBario 
ta trahando riba un plan pa construi 4 di e 
veldnan den diferente bario, mas tanto posibel 
serca di centronan di bario. Ta bay trata pa 
traha algun mas (6) cu apoyo di KNVB y otro 
instancianan. 

De Hertog a splica cu mester mira e proyectonan 
aki den e totalidad di nan contexto. Esta cu e 
veldnan di Mike no ta bon solamente pa futbol, 
pero tambe p’e aspecto social. 

Esaki pa motibo cu nan no ta wordo uza 
solamente pa practica futbol, pero den oranan 
di dia ta wordo uza tambe pa scolnan y merdia 
dor di NSO (Na Schoolse Opvang) y otro 
organisacionnan. 


Di otro banda, nan por wordo gehuur den 
oranan di anochi y e placa aki mes ta wordo 
uza pa nan antencion. 

E cancha na Centro di Bario Brazil ta hopi 
popular y continuamente ta ocupa. E siman aki 
a cuminsa cu construccion di un cancha asina 
na Bushiri, mientras cu RCA tambe a traha 
uno similar riba su propio forsa. E ta algo cu 
Gobierno ta encurasha. 

E vision ta practicamente similar, pero 
Gobierno di su banda ta pone hopi enfasis cu 
e veldnan aki mester ta algo cu ta beneficia 
e hendenan di e bario en general, incluso e 
por wordo uza dor di scol y habitantenan di e 
bario mes. 



Chofer burachi 
haya cu puiro 
parecido na 
cocaina 


DIASABRA 03.48, Central a manda 
Polis mas o menos 03.35, den Caya G.F. 
Betico Croes, unda un chofer ta coriendo 
auto burachi. Segun e informante, e 
auto un Suzuki Liana blanco A-35589. 
Ora Polis a yega na haltura di e cas na 
Hooiberg, Polis a topa cu e auto y a para 
e chofer. Polis a mira cu e chofer tabata 


basta bou di influencia di alcohol. El a 
keda deteni y hiba warda. Despues cu el 
a presenta dilanti Fiscal Auxiliar, el a keda 
sera pa investigacion. Ora cu Polis a listra 
na su curpa, a haya un sakito di plastic cu 
puiro parecido na cocaina. Esaki a keda 
confisca. Ta trata di e hoben L.K. di 23 aña 
naci na Aruba. 

Dos hoben detene pa mal 
comportacion cu Polis 


DIASABRA 23.55, durante patruya 
den Caya Corsou, Polis a mira un 
grupo di hoben, 4 mucha homber y 
2 mucha muher na haltura di e cas 
number 1. Ora cu Polis a pasa ey 
banda, un di e mucha hombernan sin 
ningun motibo a mustra Polis e dede 
mei-mei. E tabata bisti cu un sweater 
preto. Relaciona cu esey, Polis a bay 
papia cu nan. E mucha homber cu 
a insulta Polis, mas cu un biaha a 
wordo atende ribba su comportacion. 


Polis a bisa nan pa bay for di e sitio. 
Polis a nota cu e mucha homber A.S 
di 20 aña, tabata fuertemente bou 
di influencia di alcohol. Relaciona 
cu esey, el a keda deteni. Durante 
detencion di A.S., e mucha homber 
A.H, di 19 aña, cu ta su primo a purba 
di stroba Polis su trabaou. E tambe a 
keda deteni. 

El a keda comporta su mes fresco y 
a nenga di duna su declaracion. Tur 
dos a haya boet. 


Ladron ta 
kibra y 
horta den 
container 


DIASABRA 09.33, Central a manda Polis di 
Noord na Boegoeroei pa un kiebro. N’e sitio, 
Polis a papia cu e homber M., kende ta bisa cu 
desconocirnan a kibra drenta den un container 
cora. Nan a bay cu un Grindmachine y tambe 
cantidad di galiña y carni. Polis a tuma e keho. 



INVITACION OFICIAL 


PARTIDO MEPTAINVITATUR SU MIEMBRONAN 
Y PUEBLO Dl ARUBA EN GENERAL PA 

C0NGRES0 2015 

FECHA DIADOMINGO 27 SEPTEMBER 
LUGAR CAS Dl CULTURA 
ORA 4:00 PM-9:00 PM 

AGENDA: 

1. APERTURA 

2. RELATONAN ANUAL 

3. DISCURS0NAN 

4. ELECCION DILIDER 2015-2019 

5. RESOLUCIONNAN 

6. CLAUSURA 


. Den nomberdi Partido MEP 



Hoben detene 
pa ladronisia 
di auto 

DIASABRA 00.05, durante asistencia, Polis a mira 
un auto A -55959, a para di ripiente riba e caminda. 
Como cu e chofer tabata hoben, Polis a pone para 
mesora banda di caminda. El a bisa Polis cu el a 
sali for di Sr.Frogs, hunto cu e doño di e auto. Na 
haltura di Bushiri Hotel, e chofer a bira auto y a bay 
direccion di beach. Eynan e chofer a purba haci 
actonan inmoral cune. E ta bisa cu el a resisti contra 
y a dal e homber algun biaha. E doño di e auto a core 
na pia bay direccion Certified Supermarket. E mucha 
homber a bisa cu el a core bay cu e auto, pa busca su 
amigonan pa nan bay bati e doño di e auto. Polis a 
detene e mucha homber mesora pa ladronisia di auto. 
Central a wordo pone na haltura. Un cartera preto 
cu contenido un celular a wordo saca for di e auto y 
warda den caha fuerte. 


Homber ta bisa 
homber e ta 
bay atrak'e 

DIASABRA 01.59, Central a manda Polis na 
Ultimate Automobiles, na Seroe Blanco pa un atraco. 
N’e sitio, Polis a papia cu e homber B.L., kende ta 
mustra un homber riba e tereno di Sabana Blanco. 
B.L. a bisa cu e homber kier a atrak’e. E ta bisa cu 
un auto blanco a baha e homber dilanti e cas y cu 
e chofer a core bay. E homber a keda para dilanti e 
cas na Sabana Basora y tabata mira den direccion di 
B.L., kende n’e momento ey tabata cana rond di e 
edificio na Sabana Blanco. B.L. a bisa cu e homber 
dado momento a grit’e si e kier bin serca dje, como 
cu e tin algo di puntre. B.L. a contest’e cu e no tin 
nada di bis’e y a sigui cana. E homber e momento ey 
a cana bin den su direccion y bise, cu e ta bay atrake. 
Relaciona cu esey, B.L. a core bay y a yama Polis. E 
homber desconoci a bay para den tereno di e cas na 
Sabana Blanco. E mometo cu Polis ayega, y bay papia 
cu e homber el a bira hopi nervioso y a bisa cu e no 
a haci nada. Ora cu Polis a bise p’e habri e porta, el 
a nenga y a cuminsa bek. Un rato despues el a core 
drenta den un apartamento y a sera e porta. 

Un rato despues un muher a habri e porta y puntra 
kico ta pasando. E momento ey, e homber tambe a 
sali pafo. El a keda deteni pa Polis y hiba warda di 
Santa Cruz. E homber a resulta di W. V.S. Despues 
cu el a wordo tendi, el a bay cas. 

Aruba Bank 
Mega World 
un biaha 
mas 'Mega 
Exitoso' 


DESPUES di 11 aña Aruba Bank su tan 
gusta y bishita MEGA evento di benta di 
auto ta surpasa tur expectativa. Clientenan 
existente di Aruba Bank y clientenan nobo 
a responde masalmente na beneficio riba 
nan prestamo di auto y motorcycle na dicho 
evento cu a tuma lugar diasabra na Aruba 
Bank Camacuri. 

E aña aki cu e tema Mega World a ofrece un 
interes special pa tempo limita, un descuento 


rib>e seguro di vehiculo nobo y a combin’e 
cu un oferta “Buy Now Pay Later”, unda cu 
e cliente por cuminsa paga te cu fin di maart 
2016. 

E dealernan di auto y motorcycle tambe 
tabatin prijsnan special p>e evento aki. 
Durante di e campaña cu tabata parti di 
Mega World, Aruba Bank y tur dealer di auto 
y motorcycle a bisa bon bini na hopi cliente 
nobo, pero tambe a reafirma nan relacion cu 


clientenan existente. Manera ta custumber, 
Aruba Bank tabatin entretenimento cu un DJ 
y un Kids Corner pa muchanan hunga tanten 
cu nan mayornan ta scoge nan auto nobo. 
E club di servicio pa hobennan Rotaract a 
percura pa un bar y cushina bon surti. 

Aruba Bank ta gradici su team cu a hasi e 
evento aki posibel, tur car y motorcycle 
dealers pa nan participacion y finalmente 
tur cliente p>e confiansa. 




-l 

Formulario di 
dedaracion di 
Inkomstenbelasting 
2014 a sali 

E fecha oficial di otorgamento ta 1 di october 2015 


DEPARTAMENTO di Impuesto ta 
informa cu e formularionan di declaracion 
di Inkomstenbelasting 2014 a sali. 

Ta trata aki di e formulario di declaracion 
tanto pa persona residencia na Aruba 
como esnan bibando den exterior. 
Durante luna di september e clientenan 
lo ricibi nan formulario via post manera 
custumber. E fecha oficial di otorgamento 
ta 1 di october 2015 y p’e fecha aki tur 
cliente mester tin nan formulario den 
man. E clientenan ta haya 2 luna pa yena 
y entrega e formulario. E ultimo dia pa 
entrega esaki ta 1 di december 2015. 

Prepara documento 

Departamento di Impuesto ta recomenda 
pa cuminsa prepara tur documento 
necesario relaciona cu entrada y gasto 
di aña 2014 por ehempel: Salario anual, 
pensioen di trabou, pensioen di biehes, 
pensioen di viudo of huerfano, entrada 
di huur di propiedad, entrada di ‘side- 
jobs’, carta di interes di banco y/of otro 
instancia, seguro di bida, comprobante 
di donacionnan haci, comprobante di 
gastonan di scol di yiu cu ta studia den 
exterior etc. E clientenan cu tin un 
empresa propio (eenmanszaak), tambe 
mester prepara nan relato anual di aña 
2014. Den caso cu e cliente mes no por 
traha e relato anual aki, ta recomendabel 
pa busca un consehero. 

Ayudo pa yena e formulario 

Manera custumber, Departamento di 


Impuesto lo tene su campaña pa yuda su 
clientenan yena e formulario. 

E campaña aki lo tuma lugar na november. 
Mas detaye lo sigui despues. 

Trece copia 

Semper mester entrega e formulario 
original bek na Departamento di 
Impuesto. Ta recomendabel pa ora di 
entregamento, trece tambe un copia di 
e formulario. Asina e cliente por haya 
un stempel riba su copia cual ta indica e 
prueba di entregamento. 

Yena y entrega e formulario ta un 
obligacion legal. Dor di yena y entrega e 
formulario na tempo, e cliente ta evita cu 
e ta haya un cobransa (taxativo) cu boet. 
E boet ta 5% di e suma di belasting y ta 
minimo Afl. 250,-ymaximo Afl. 10.000,-. 
Ademas pa medio di e declaracion, e 
cliente ta haya e oportunidad pa haci uzo 
di su derecho di deduci su gastonan. 

Laat 

Masha yamativo ta, cu e declaracion aki 
di Inkomstenbelasting 2014 ta masha laat 
mes. Den e comunicado di prensa aki, no a 
ser splica e motibo pakico Departamento 
di Impuesto ta laat. Aña 2015, ta casi 
caba. 

Ademas, a ser bisa cu Departamento di 
Impuesto lo automatisa e yenamento di 
e declaracion aki, pero nada di esey no ta 
ser bisa den e comunicado aki, dunando e 
impresion cu no por yen’e on-line manera 
lo ta desea di Gobierno. 


Ladronnan 
ta laga auto 
sin tire 


DIASABRA 15.15, Central a manda Polis di 
Noord na Cunucu Abou pa un ladronisia. N’e 
sito, Polis a papia cu e homber concerni, kende 
ta bisa cu desconocirnan a bay cu 4 tire di su auto 
Mitsubishi 1-300. Polis a tuma e keho. 

Aruba meets Surinam 

Aruba Tourism Authority y socionan ta sigui expande riba mercadonan interesante pa 

turismo pa Aruba 





ARUBA, ademas cu lasonan di 
amistad cu Surnam, ta wak e pais 
aki cu anteriormente tabata forma 
parti tambe di Reino Hulandes, 
como un mercado interesante y 
cu potencial. 

Recien, Aruba Tourism Authority 
(A.T.A.) hunto cu socionan den 
servicio y productonan a organisa 
un fabuloso encuentro ‘Aruba 
meets Surinam’, na Paramaribo. 
Representantenan di Aruba 
Tourism Authority Miriam 
Dabian, Directora Latino America; 


Mark-Benson Denz, Events & 
SponsorshipManager; yMarketing 
Executive, Glenny Tromp a tene 
diferente presentacion tocante 
tur loke Aruba tin di ofrece na su 
bishitantenan. 

E representantenan a reuni cu 
profesionalnan encarga cu benta 
di viahe na Surnam y a contesta 
tur pregunta y comparti tur 
informacion necesario cunan 
lo por tin mester pa por bende 
Aruba cu mas facilidad na nan 
clientenan. 

Agencianan di viahe y operadoman 


di tour conoce e perfil di nan 
cliente y ta den encuentronan 
manera ‘Aruba meets Surinam’, 
nan ta hay’e oportunidad pa 
ricibi informacion di producto y 
servicionan mas nobo cu ta ‘pas’cu 
nan clientenan. 

Esaki ta haci nan'sales pitch’ uno 
mas efectivo y ta crea clientenan 
satisfecho y contento. 

Tambe A.T.A. tabata anfitrion 
di un conferencia di prensa cu 
a wordo hopi bon atendi pa 
representantenan di medionan 
di comunicacion grandi manera 


De Ware Tijd, Radio 10 y Apintie 
Televisie, AT5 TV y mas. 
Actualmente Aruba tin vuelonan 
directo for di Paramaribo cu 
SLM (Surinaamse Luchtvaart 
Maatschappij) como tambe 
InselAir. 

A.T.A. a reuni cu ehecutivonan di 
tur dos aerolinea naSurnam. 

E mercado di Surnam a crece 
cada aña for di 2010 pa 2015 na 
un manera organico. Intencion 
ta p’e mercado crece te cu 10 mil 
persona pa aña na 2015. 

Aruba a 
celebra Dia 
di Bonaire 

TABATA diadomingo atardi di ayera, Aruba a celebra 
Dia di Bonaieu cu un parada den cayanan di San Nicolas. 
E parada a sali di Camaval Village pasa den Bemardstraat 
lora na watertoren sigui den caya dilanti di Postcantoor 
pasa dilanti di main gate di Lago den Lagoweg pa 
termina na Carnaval Village atrobe. Di e forma aki, 
Aruba a celebra Dia di Bonaire, contrario na otro añanan 
anterior. 

Xpresa bo mes 

Pa: Candelario A. S. D. Wever 

Hulcmda no a termina ainda cu su afan 
pa doblega dignidad di pueblo Arubano 

Ainda falta e paso di LGO pa UPG, cu ayudo di Mike Eman y AVPM! 


RECIENTEMENTE UPP a haci un yamada 
di urgencia atrobe n’e otro partidonan politico 
pa UNI den un esfuerso nacional pa evita 
mas metemento di Gobierno di Reino den 
nos asuntonan interno y asina recobra nos 
autonomia financiero den un forma mas 
acelera. 

UPP sinembargo ta di opinion cu e cambionan 
fundamental proponi den e Compromiso 
Nacional aki lo mester tin un base firme, na unda 
palabracionnan conveni mester wordo garantisa 
dor di cambionan den nos leynan actual. 
UPP ta sostene cualkier accion cu por contribui 
na un cambio di e situacion cu Aruba ta hinca 
aden. 

Pero pa UPP ta primordial pa por yega na un 
consenso riba kico t’e cambionan cu mester 
tuma lugar. 

Pa nos no ta un simpel cuestion pa djis cambia 
un Gobierno. 

Den un otro articulo di UPP, publica 
recientemente, nos a expone e motibonan cu 
a induci nos pa presenta e proposicion pa yega 
na un Compromiso Nacional. 

UPP ta di opinion cu te ainda Hulanda no a 
termina cu su plan maestro pa sigui doblega e 
Gobierno entreguista cu Mike Eman ta lidera. 
Hulanda kier deshaci di e islanan manera 
proponi dor di e.o. Wilders (bende e islanan 
na marktplaats) y WD cu kier un “Gemenebest 
constructie”, y ya cu Statuut no ta brinda 
nan e oportunidad aki, a dicidi di cambia e 
formato pa purba influencia e opinion di e 
mandatarionan di e islanan y asina realisa nan 
meta tog. 

Meta di Hulanda ta obvio: Hinca nos den 
scochi di Europa pa medio di cambio di nos 
posicion di LGO pa UPG. Esaki lo nifica cu 
Aruba definitivamente lo a perde su autonomia 
pa semper, pasobra lo ta Union Europeo 
cu lo supervisa gobernacion di nos isla. 
Hulanda nunca a pordona Aruba cu, den su 
afan pa mas autonomia, a kibra no solamente e 
Antias di 6, pero tambe a kibra e dominio total 
cu Hulanda tabatin riba e islanan. 


Hulanda a wordo obliga pa dedica mas 
atencion n’e “Overzeese Gebieden”, pasobra 
Aruba den un tempo record a demostra di tin 
hendenan capas pa duna realse y contenido 
na un “Status Aparte”, loke Hulanda nunca a 
pensa soña cu esey lo por tabata posibel. 

Pa colmo e otro partnernan di e Antias 
di 5 tambe a cuminsa rebeldia, loke 
a resulta den e cambio di 10-10-10. 

E situacion a cambia desde 2009 totalmente. 

Diripiente Hulanda a haña un aliado den 
forma di e “braafste jongetje in de klas”. Sr. 
Mike Eman a bin na mando e.o. cu ayudo 
di Hulanda, cu e unico meta pa realisa su 
soño narcisista pa wordo reconoci como un 
estadista di taya internacional manera tabata 
e caso di su “Nemesis” sr. Betico Croes d.f.m. 
Mike Eman su gobemacion, fatal pa Aruba y p’e 
Arubiano, a duna Hulanda e oportunidad pa 
logra su meta pa recobra atrobe e dominio total, 
sin cu esaki a coste un cen preto manera tabata 
e caso na 10-10-10 cu Corsou y St. Maarten. 

Pero e humiliacion di e pueblo Arubiano, cu 
e entrega di nos autonomia financiero pa 
medio di e ley di CAft, ainda no a yega su 
punto culminante. 

AINDA FALTA p’e islanan y tambe Aruba 
wordo obliga pa acepta e cambio di LGO 
pa UPG. 

Hulanda tin “het braafste jongetje 
in de klas” y e 13 marionetanan 
den Parlamento di Aruba na 
rudia caba, y consecuentemente 
ta obvio cu nan lo no ricibi 
resistencia at all di Aruba pa 
logra e cambio pa UPG. 

Esey lo bira e siguiente 
paso di Hulanda, y e 
unico forma pa para 
esaki ta logra un 
UNION NACIONAL 
pa salbaguardia nos 
autonomia y nos 
dignidad. 


Nos ta di opinion cu - mescos cu tabata e 
pueblo di Aruba cu mediante un referendum a 
dicidi pa scoge pa nos Status Aparte - di igual 
manera e pueblo atrobe via un referendum 
mester ser scucha un biaha mas encuanto e 
escogencia entre un status UPG versus un 
status LGO. 

Sinembargo p’e pueblo por haci un escogencia 
bon ekilibra y bon pensa, ta necesario p’e 
ser informa debidamente encuanto e pro- y 
contranan di ambos opcion. Y e espacio pa 
ser informa debidamente, Gobierno lo mester 
duna tambe. 

Aki ta na unda e UNION NACIONAL lo tin e 
prome tarea, esta pa NO permiti cu Hulanda, 
ayuda pa Mike Eman y su 13 marionetanan, 
maniobra pais Aruba den un status cu lo NO ta 
beneficioso ni p’e pais mes, pero tampoco pa su 

ciudadanonan. 







AWEMainta Dialuna, 14 September 2015 


29 



Evelyn Wever-Croes na apertura di Aña Academico di 
Universidad di Aruba 

Exito na tur 
studiante di 
Universidad di Aruba 


Un proyecto piloto cu lo mester bira 
realidad den 2016 a inicia durante 
e siman tras di lomba. Community 
Footprints Foundation di Ritz Carlton 
despues di algun encuentro cu Minister 
Paul Croes di Asunto Social a dicidi pa 
haci un proyecto piloto hunto pa locual ta 
alimento pa nos comunidad. Hopi buffet 
despues di eventonan na hotel, unda 
cuminda di hopi bon calidad ta wordo 
benta afo, awor lo por tin un destino pa 
personanan den nos comunidad. 

Un total di 85 cuminda cayente traha pa 
un di e mihor resortnan aki na Aruba, esta 
Ritz Carlton a wordo otorga na muchanan 
di San Nicolas. YMCA San Nicolaas a 
coopera den pone su cushina y sala na 
disposición pa reparti e cumindanan. 


E programa aki a inicia como un proyecto 
pilot. 

“Intencion di e proyecto aki ta p’e bira 
algo structural. Nos kier crea un acuerdo 
di cooperacion inicialmente cu Ritz 
Carlton (Community Footprints), y 
despues kizas cu mas resort. Demasiado 
cuminda bon ta wordo benta afo, y por 
medio di un proyecto asina nos por yuda 
hopi den necesidad”, Minister Paul Croes 
a mustra. Proyecto Alimento lo mester 
bira un realidad na inicio di 2016, y 
esaki den un forma structural. A scoge 
pa haci un piloto p’asina por mira con e 
organisacion aki lo cana. Den curso di e 
simanan nos dilanti, Minister lo continua 
e dialogo cu algun otro partners p’asina 
realisa e proyecto aki den un forma mas 
grandi. 


UNIVERSIDAD di Aruba diabierna a haci apertura 
oficial di Aña Academico 2015/2016. Lider di MEP, 
Evelyn Wever-Croes tabata presente un biaha mas n’e 
ocasion aki. 

“Mi ta desea tur studiante di Universidad hopi exito den 
e Aña Academico nobo. Universidad di Aruba a crece 
hopi ultimo añanan y a conoce mas facultad, y ta brinda 
asina mas opcion na esnan cu kier studia. 

Dr. Asdrubal Baptista den su discurso a bisa cu un pais 
sin un Universidad ta mescos cu un tempel cu Dios a 
bandona. 

Nos na Aruba ta hopi orguyoso cu nos tin un Universidad. 
Ami tabata miembro di College van Curatoren prome cu 
mi a drenta politica y semper Universidad a keda un 
lugar especial pami y ta pesey cu mi ta haci lo maximo 
pa ta presente na ocasionnan asina. 

Mi ta desea tur studiante hopi exito e Aña Academico 
aki, y ohala cu e lo ta un aña exitoso pa Universidad di 
Aruba», tabata palabranan di Evelyn Wever-Croes. 


Minister Paul Croes y Community Footprints Foundation a 
uni forsa pa muchanan di San Nicolas 

85 Cuminda otorga na 
muchanan di San Nicolas 


Trabounan di 
embeyecemento na 
beach di Arashi 

DEPARTAMENTO di Obra Publico ta 
participa cu entrante diamars 15 di september 
2015 ta cuminsa cu e dos fase pa mehora e 
beach di Arashi. Lo bay plama y nivela e beach 
cu santo blanco. 

En conexion cu e trabounan aki Departamento 
di Obra Publico ta haci un peticion na tur 
usuario di e beach di Arashi pa tene cuenta cu 
e nivelacion di beach cu santo blanco. 

Lo sera e area menciona cu hekinan di 
construccion durante e periodo di trabao. E 
trabounan relaciona cu mehoracion di e beach 
di Arashi lo tin un duracion total di 10 dia di 
trabao. 

DOW ta pidi comprension y disculpa pa cualkier 
inconveniencia cu e trabounan por ocasiona. 

The Lord is my Shepherd, I shall not want 
He makes me lie down in green pastures 
He leaded me besides still waters: He restores my soul 
And I will dwell in the house of the Lord forever 

With deep sympathy we announce the passing away of: 



Inshan Ally 

Sunrise 10-06-1936 
Sundown 12-09-2015 


Date of the cremation will be announced later. 



Señor ta mi wardador, mi'n tin falta di nada, den cunucu di yerba 
berde. E ta pone mi sosega. E ta hiba mi na awa trankil, pa mi bolbe 
hayaforza. -Salmo:23.1 

Cu inmenso tristeza na nos curazon nos ta participa fayecimento 
Inesperadamente 



Jacobo Cabral 

Mihor conoci como"Master" 

*11-10-1948 tl 3-09-2015 

Acto di entiero lo wordo anuncia despues. 



"Laga tur kos ta spera mi ta bunita, 
laga tur locual cu mi encontra na caminda ta bunita, 
laga tur locual cumi laga atrás keda bunita y 
laga esakinan termina den tur buniteza". 

Cu hopi tristeza pero conforme cu boluntad di Dios, 
nos ta participa fayecimento di: 



Pedro Franken 

* 14-05-1940113-09-2015 
Acto di entiero lo wordo anuncia despues. 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu hopi dolor na nos curason, nos ta anuncia fayecimento di: 



Simeon Andrómico Frank 

Mihor conoci como:"Sim of Joon" 

*18-02-1933 - tl 0-09-2015 
Ridder in de Orde van Oranje-Nassau 

Na nomber di su: 

Esposa: Crispina Frank-Yarzagaray 

Yuinan: Giséle y Harm-Jan Schouwstra-Frank 

Karina Frank 


Nieto y nietanan: Randall Wester y Laura Molina 

Kimberly Wester y Jean-MarkTrimon 
Ruben Schouwstra 
Naomi Schouwstra 


Bisanieta stima: MyaWester 

Rumannan: Guillermina Maduro-Franky famia 

Phiola Figaroa-Franky famia 
Vda. Marianita Frank-Maduro y famia 


Cuña y swanan: Menita Oduber-Yarzagaray y famia 
Emelina Yarzagaray y famia 
Arsenio y Jane Yarzagaray-Booi y famia 
Albino y Kathy Yarzagaray-Boeke 
Elsa Yarzagaray y famia 
Alicia y LeonardoTromp-Yarzagaray y famia 
Francisco Yarzagaray y Jos Lutterman 


Demas sobrino y sobrinanan 


Ayudante: Magdaline Lamontagne 


Famia Frank, Yarzagaray, Schouwstra, Wester, Molina ta invita 
demas famia, amigo y conocirnan pa asisti na e acto di entiero 
cu lo tuma lugar diamars 15 di september 2015 pa 2'or di atardi 
na Aurora Funeral Home. Pa 4'or di atardi ta sali pa Santana 
catolico na Paradera. 


Adres pa condolencia: Aurora Funeral Home, dialuna 14 di 
september 2015 di 7'or pa 9'or di anochi. 


Biografia 
di San 
Francisco 


FRANCISCO, naci na Assisi, 
Italia na aña 1181, tabata yiu 
di Pietro Bernardone y Pica. 
E tabata jmda su tata den negoshi 
y tabata envolvi den bida social 
di e famianan rico di e sociedad. 
Durante di tabata rehen den 
un guera entre Assisi y Perugia, 
Francisco a sinta examena su bida. 
Di eynan el a cuminsa biba un bida 
cu intenso oracion y repartiendo 
su bienes cu pobernan. Conmovi 
pa un encuentro cu un leproso, 
Francisco a cuminsa traha 
mey-mey di leprosonan y otro 
marginadonan di sociedad. 
Su tata no tabata di acuerdo cu 
su manera di biba. Pero Francisco 
a prefera di sigui, maske su tata 
a desherede. Na aña 1208 el a 
cuminsa predica publicamente, 
y pronto el a atrae hopi siguidor. 
Francisco a biaha pa Roma unda 
el a haya aprobacion di Papa pa 
lanta su concregacion (ordo) 
y despues a bolbe na Assisi. 
Na aña 1217 el a manda e prome 
misioneronan pa exterior y e mes 
a yega te Egipto. Bek na Assisi e 
tabata lider di por lo menos 3000 
miembro di su ordo. 

Durante di un retret 
na aña 1224, el a haya un vision 
y djey a sali e heridanan di Cristo, 
stigmata, visibel riba su curpa. 
San Francisco a haya tur e 
heridanan, esaki tabata su deseo 
p’e por a sufri manera Cristo a 
sufri pa nos. 

San Franciso a muri riba 4 october 
1226 y a wordo canoniza dos aña 
despues pa Papa Gregorio IX. 
Su carisma: Compacion y amor 
pa creacion di Dios, a haci’E un 
di e figuranan mas popular di 
Cristianismo. Pastoor Stanislaw 
ta invita tur nos rumannan 
pa asisti n’e nobena di San 
Francisco cu lo cuminsa dia 25 
september awor pa 6:00 P.M., 
na Catedral di San Francisco. 

IN 

MEMORIAM 

NA PRINCIPIO di añanan’50, 
un hoben di Noord tabata entre 
e prome hobennan Arubano 
pa bay sigui su estudio na un 
Kweekschool pa formacion 
di maestro di skol y a bay 
Baarle Nassau/Noord Brabant, 

Hulanda, di e Fraternan De La 
Salle. 

Simeon Andronico Frank, 
conoci con Yon of Sim, a regresa Aruba despues di 4 aña na 
Hulanda cu su diploma como maestro hoofdakte. Simeon a 
traha na varios skol basico na Aruba, entre nan na Noord, 
Paradera y St. Cruz. Durante hopi aña e tabata cabesante di 
e skol basico na Kadushi Largo y despues a bira Director di 
Maria College ETAO y di aki el a bay disfruta di su pensioen. 

El a yuda den formacion di masha hopi hoben cu awendia 
ta adultonan respeta den comunidad y di hopi profesional 
ocupando posicionnan halto den diferente empresa, pero 
atrabez di añanan, Simeon tabata tambe hopi activo riba 
diferente otro tereno. 

Pa varios aña e tabata un di e hungadoman estelar di su equipo 
di futbol Jong Aruba. Simeon tabata posee tambe un grado 
como docente di obra di man y como tal durante hopi aña 
tabata encarga cu cursonan di pintura, diseño y esculptura 
na Cas di Cultura, na Skol di Arte na San Nicolas y tambe na 
Centro di Bario Noord. 

Un di su obranan t’e diseño grandi di mosaic cu ta dorna e 
edificio di Skol di Arte na San Nicolas. Hopi hoben y adulto a 
sigi e cursonan aki y ta sigur cu den nan hogar nan tin obranan 
di arte cu nan a traha durante e cursonan duna pa Sim Frank. 
Pa hopi aña, Sim tabata forma parti di directiva y miembro di 
Fundacion Centro Cultural Aruba (Stichting C.C.A.) y tambe 
como miembro di Stichting Schouwburg Aruba cu ta maneha 
Cas di Cultura. Simeon Frank tabata un di e miembronan 
fundador di Fundacion Union di Organizacionnan Cultural 
Arubano - conoci como UNOCA y durante varios aña a forma 
parti di e directiva. 

E tabata tambe miembro fundador di Fundacion Arubano di 
Arte- Stichting FUNDARTE, di cual e tabata Vice-Presidente 
y Tesorero durante 10 aña. Pa tur su meritonan como 
boluntario riba tereno educativo, social y cultural, ela ricibi e 
Condecoracion Real como Ridder den Orden di Oranje Nassau. 
Sr. Simeon Frank ta laga atras su esposa Crispina, su yiunan 
Giselle, kende ta dokter na Hulanda y Karina, kende a sigi e 
pasonan di su tata como maestra di skol na Kadushi Largo. 
Nan por ta orguyoso di un esposo y un tata manera Simeon. 
Forza y Bendicion di Todopoderoso na tur famia, amigo y 
conocirnan di Simeon. Cu Sim Frank descanza na Paz. 



Green Corridor 
nifica cu pueblo lo 
bay paga financial 
transfer tax 


DIAHUEBS ultimo 
Parlamentarionan di MEP 
a acudi Pos Chikito pa tende 
preocupacion relaciona cu e 
proyecto Green Corridor. 

E hoben politico di MEP, Gerick 
Croes tambe a elabora riba e 
aspecto financiero di proyectonan 
manera Green Corridor. 

Sr. Gerick Croes a declara lo 
siguiente:” Aparte di e angulo 
di infrastructura cu ta trece 
consecuencia pa cuidadanonan 
ta relevante pa pone atencion n’e 
parti financiero. 

Apesar cu proyectonan PPP por 
resulta di ta bunita ta importante 
pa tur cuidadano pone enfasis 
riba e aspecto financiero. 

Cu esaki MEP kiermen: “Di unda 
e fondonan aki ta bin”? Den caso 
di un proyecto manera Green 
Corridor esaki ta costa alrededor 
di 292 miyon florin. 

Esaki pueblo y futuro 
generacionan mester bay paga 
durante un periodo di 18 aña. 
Pueblo no mester lubida durante 
e ultimo añanan cu Gabinete 
Eman tin deficitnan riba 340 
miyon pa aña. 

Gerick Croes a splica cu e ta 
importante pa pueblo sa cu 
na aña 1999 Gobiernonan di 
Hulanda y Aruba a yega na 
un acuerdo y asina Fondo 
Desaroyo Aruba a conoce 
existencia. 


Pa un periodo di 10 
aña tur 2 Gobierno 
tabata deposita 
placa p’asina 
por tabatin pa 
inversion. Dus 
for di e tempo 
ey semper a 
saca placa di 


presupuesto. 

Pero awor Gobierno kier bay 
pasa e carga financiero aki pa 
pueblo y futuro generacionnan 
cu e introduccion di financial 
transfer tax. 

E financial transfer tax aki ta un 
cobransa riba cada transaccion cu 
e cuidadano haci. 

Tin diferente tipo di transaccion 
financiero, entre otro cobranza di 
bo salario via banco, swipemento 
di bo debit/credit card ora di 
compras, pagonan online, 
transferencia di fondo riba bo 
buki di banco, pago di recibonan 
di utilidad. 

Si Gabinete Eman a maneha nos 
pais su finansa na un manera 
responsabel nunca lo mester a 
yega asina leu. 

E punto cardinal ta cu proyectonan 
ta bin acompaña cu medida 
y un biaha mas pueblo t’esun cu 
lo wordo sacrifica pa ehecuta 
caprichonan di Gabinete Eman, 
tabata palabranan di Gerick 
Croes. 



r / 

Preparando pa 'Eat Local 
Restaurant Week' 

A.Ttci 
orgcmisa un 
workshop basa 
riba servicio 
y benta pa 
restaurantnan 

Cu The Art of Dining Service 
SAanagemenV 


RECIENTEMENTE Aruba Tourism Authority 
hunto cu The Art of Dining Service Management 
a organisa un tayer enfoca riba servicio y benta pa 
restaurantnan en conexion cu e prome ‘Eat Local 
Restaurant Week’. 

E workshop a wordo hopi bon atendi pa 
representantenan di e diferente restaurantnan cu 
ta participando n’e evento cu ta tuma lugar for di 
dia 28 di september pa dia 9 di october. 

Durante e Eat Local Restaurant Week, 60 diferente 
restaurant rond Aruba ta presenta menunan 
special cu ta inclui platonan cu ta inspira riba 
ingredientenan local of un plato local. 

E restaurantnan a scoge pa ofrece un 2-course lunch 
pa US$ 15,- pa persona y/of un 3-course dinner 
pa US$ 30.- y/of 3-course dinner pa US$ 40.- pa 
persona. 

Por haya un lista completo di e restaurantnan 
participante na www.aruba.com/eatlocal. 

Durante di e workshop, e specialista den biña 
y hospitalidad, Monrick Croes a percura pa 
diferente ‘tips & tricks’ di servicio y benta cu e 
representantenan di e restaurantnan invita. Entre 
otro a papia tocante con pa bende un cuminda, con 
pa sugeri un plato of menu, bon servicio, con pa 
splica y describi e ingredientenan y componentenan 
di un plato na un forma atractivo, terminologia, etc. 
El a keda satisfecho cu e reaccion y participacion di 
e restaurantnan. 

Aruba Tourism Authority a organisa e workshop den 
e cuadro di e campaña ‘Duna Aruba E Miho Di Bo’, 
cu ta enfoca riba brinda e miho servicio y asistencia 
tanto n’e cliente turista, como e cliente local. 

E campaña tambe ta inclui elementonan manera 
desaroyo personal, unda cu ta encurasha hobennan 
pa sigui studia pa yega nan metanan y cuido di 
medio ambiente. 

MEP ta exigi pa escudo di Aruba bolbe bek 
den Parlamento 

Ningun hende a 
duna autorisacien 
pa cambia e escudo 
p # e logo di shoco 

Di acuerdo cu MEP, pero ta cua Parlamentario 
a vota na fabor p'e cambio anto? 



MIEMBRONAN di fraccion di MEP a 
reacciona masha disgusta ora a tuma nota 
cu Presidente di Parlamento a elimina e 
escudo oficial di pais Aruba for di den sala di 
Parlamento. 

Pa colmo, a re-emplasa esaki cu un logo di 
un shoco. Esaki ta un falta di respet na nos 
simbolonan di identidad di nos pais. Ademas, 
esaki no a wordo aproba den ningun reunion 
di e comisionnan encarga den Parlamento, 
segun MEP. 

Pero siman pasa drs. Marisol Lopez Tromp 
a informa cu MEP a bay di acuerdo y asina 
unanimamente a vota pa dicho cambio. Ta 
bon pa divulga ta cua Parlamentario di MEP a 
atende dicho reunion y a bay di acuerdo. 

Presidente di Parlamento a laga sa cu tur 
fraccion a bay di acuerdo cu esaki, y cu e no ta 
compronde e reaccion di lider di MEP. 

Pero fraccion di MEP mesora a reacciona 
mustrando un biaha mas cu esaki no ta 
cuadra. Fraccion di MEP tin un miembro den 


e comision cu a trata e logo, sr. Chris Romero. 
E comision tabatin como tarea pa bin cu un 
logo cu Parlamento por usa riba su letterhead 
y riba pen y t-shirt si e kier parti. 

Pero NINGUN momento e comision a bin cu 
algo pa re-emplasa e escudo oficial di Aruba 
den e sala oficial di Parlamento. 

Segun MEP, mayoria den Parlamento a aproba 
e diseño di e shoco p’e proposito ey, y lider di 
MEP, apesar di tin su opinion personal, no a 
opone, pasobra si e Presidente di Parlamento 
kier un dibuho pa copia demas Parlamentonan 
di Reino, y kier cambia e regalitonan cu e ta 
duna, ta su derecho. 

Pero hamas ni lider di MEP, ni ningun 
integrante di MEP por acepta pa re-emplasa e 
escudo oficial di nos pais. 

Ya caba AVP a cambia color di nos bandera, 
nan kier falsifica historia, y awor kier cambia 
nos escudo. Kico ta sigi, nan kier cambia e 
himno tambe? Esta infantil! 


Hopi hende a chercha di Parlamento p’e motibo 
aki. Hendenan a kere cu ta un pineapple e 
ta, otronan a mira e blachinan pa mata di 
marihuana. 

Otronan a chercha cu ta headpieces di Camaval 
a wordo usa den Parlamento. Tur esaki por a 
wordo evita, segun MEP den un comunicado. 

“Tin un diferencia GRANDI ora bo aproba un 
LOGO pa pone riba letterhead of pen, y ora bo 
saca e ESCUDO OFICIAL di Aruba for di sala 
di Parlamento. 

Esun cu NO ta compronde e diferencia aki, 
tin un problema hopi serio. E mayoria den 
Parlamento a scoge e SHOCO como e LOGO 
di Parlamento, no como ESCUDO, y NINGUN 
hende a aproba pa elimina e escudo oficial di 
Aruba. 

Nos ta exigi pa e escudo original di nos pais 
wordo poni bek den sala di Parlamento”, 
Evelyn Wever-Croes a duna di conoce riba su 
facebook. 


Doño di auto a bay 
duna keho di joyriding 


RELACIONAcu mesun caso aki diasabra 
03.30, e homber B.K. abay Warda di Polis 
pa duna keho di ladronisia di su auto. 
B.K. naci na Aruba di 23 aña, ta declara 
cu mas o menos 23.30, un amigo di dje, 
tabata cu su auto. 

El a duna e amigo permit p’e ta cu e auto. 
E ta bisa cu su amigo a duna un mucha 
homber un lift na haltura di Sr. Frogs. 

E ta bisa cu banda di Bushiri Hotel, e 


amigo a para e auto. E mucha homber 
tabatin e pasport di su amigo den su man, 
unda e amigo a ranke for di su man. 

E mucha homber a bira agresivo, unda 
e amigo a drenta panico y a core bay na 
pia direccion di Certified Supermarket. E 
amigo a bise cu el a mira e mucha homber 
core bay cu su auto. 

Polis a tuma e keho y tin atencion di Polis. 


Homber 
maltrata cu 
arma den KIA 

DIASABRA 10.05, Central a haya un yamada 
for di Kia cu mas o menos 09.35, unda un 
detenido G.M., naci na Aruba di 24 aña, a 
wordo maltrata cu un arma p’e homber A.L.F., 
naci na Aruba di 23 aña. 

G.M. tabatin un hinca na su garganta y a wordo 
hiba cu urgencia hospital pa cuido medico. 
A.L.F., a keda deteni pa Recherche di San 
Nicolas pa investigacion. 

Mayornan di participantenan di 
Formacion Social 

T« hopi 
agradecido 
cu proyecto 
Formacion Social 
cu ta pone 
hobennan tuma e 
caminda positivo 
den bida 



FORMACION Social ta un proyecto cu ta 
duna hopi hoben un di dos chens den bida. 
Pa hopi aña, prome cu e programa a cuminsa, 
tabata sinti un necesidad pa un programa 
asina den nos comunidad. Hopi mayor tabata 
busca manera pa por yuda nan yiunan cu ta 
den situacionnan dificil. Aki por pensa riba 
hobennan cu no tin trabou, no a caba scol y cu 
por ta den gara di mal influencia. 

Gabinete Mike Eman a cuminsa cu e programa 
aki na comienso di e gabinete p’asina trece 
un solucion structural p’e hobennan aki 
den nos comunidad. Cu cooperacion di 
Ministerio di Defensa na Hulanda a cuminsa 
planea loke awe nos conoce bou di e nomber 
SociaalVormingstraject (SVT) of simplemente 
Formacion Social. Na 2011 e prome grupo a 
cuminsa y n’e momentonan aki e di 8 grupo a 
caba di cuminsa. 

E proyecto tin un caracter educativo, 
disciplinario, pero tambe uno cu ta promove 
teamwork entre e hobennan. E prome fase, 
cataloga pa hopi como esun di mas pisa, 
caminda e hobennan participante ta pasa un 
periodo di 3 siman hunto, sin bay cas, ni mira 
famia of amigonan. Den e periodo aki cu ta un 
“lucha pa mantene nos mes firme”, manera e 
participante Jonathan Joshua Tromp a splica, 
e hobennan ta siña con pa biba cu otro y ta 
independiente. 

“Bo mester siña haci bo mesun cosnan y cu 
disciplina,” tabata varios di e comentarionan 
ricibi di e cursistanan di Grupo 8 di Formacion 
Social cu a cuminsa den luna di augustus 
ultimo. E programa ta brinda un chens pa 
hobennan cu a perde rumbo na edad hoben, 
haya e guia y dicidi pa sigui cu nan estudio 


of drenta e mercado laboral, pero cu e 
conocementonan basico. Den caso di Jonathan 
Tromp tabata un experiencia nobo y el a dicidi 
di tuma e chens aki cu dos man, mirando cu e 
tabatin un yiu na caminda. 

Hustamente na momento cu e tabata “interna” 
el a haya e noticia cu su yiu a nace. 

“Tabata duro, apesar cu mi a haya dos dia pa 
mi keda cu mi yiu,” el a bisa. El a agrega cu 
“den e prome tres simannan mi a pensa hopi 
riba mi yiu, kico mi por cambia den mi mes 
na bienestar di mi yiu.”E tres simannan sin 
bay cas tabata un bon momento “pa mi sinta 
pensa riba mi comportacion, mi caracter, con 
pa comunica cu otro y no perde pasenshi liher. 
Siña deal cu mi rabia,” Tromp a duna di conoce 
na momento cu el a sali for di Kazerne despues 
di a keda 3 siman eyden. 

E hobennan tur ta bisa cu e parti di training 
t’e parti mas dificil di e prome tres simannan y 
cu nan a sinti falta di nan sernan keri. Esaki a 
siña nan aprecia esnan cerca di nan mas hopi. 
Pero tambe nan a siña disciplina y con pa 
atende cu nan mesun cosnan y no laga nada 
pa otro haci cu nan mes por haci. Mayornan ta 
mira e programa como un herment importante 
den bida di nan yiunan. 

Sra. Ligia Patricia Werleman a bisa: “Ami ta 
hopi agradecido y orguyoso cu nos yiunan ta 
haya e chens aki pa drecha nan bida”. 

El a expresa di ta hopi gradici na Gobierno 
y Prome Minister Eman p’e chens cu a duna 
principalmente su yiu den e programa 
Formacion Social. E ta sinti un alegria grandi 
na momento cu el a mira con su yiu a trece 
diferente cambio den su bida, manera mas 
disciplina. 


E ta brind’e tur su apoyo y mustrando cu 
palabra di elogio tur loke e ta haciendo bon. 

Mayornan cu a busca nan yiu na final di e 
prome tres siman cu tabata den Kazerne, a 
ricibi e hobennan cu orguyo, principalmente 
pasobra nan a logra pasa e prome obstaculo 
grandi. Pesey tambe nan ta encurasha otro 
mayornan pa mira e programa Formacion 
Social di Gabinete Mike Eman como un 
instrumento pa dal e paso pa un cambio 
positivo den bida. 


Fundacion 
Autismo Aruba 
ta anuncia 
varios tayer pa 
mayor 

FUNDACION Autismo Aruba ta 
bay tin diferente tayer cu topiconan 
hopi interesante especialmente pa 
mayor presenta pa Gisele van Grieken 
y Uleike Tromp. 

E tayernan aki ta bay tin hopi 
informacion y tips con pa yuda bo yiu. 
E prome tayer ta bay ta desaroyo di 
vocabulario y lo tuma lugar dia 26 
di september awor di 10:00AM pa 
ll:00Am na IBISA na Frankrijkstraat 
y entrada ta totalmente GRATIS. 

Pa inscipcion y informacion tuma 
contacto cu F.A.A na 588-1179. 
Ultimo dia pa inscripcion ta dia 18 di 
september,2015. 

Prome Minister Mike Eman, futbolista Aaron Winter y Van Geijn di KNVB 

A papia con por expande e vision di 
veldnan di futbol den barionan di Aruba 

Un reunion hopi fructifero cu lo continua na Hulanda 



PROME Minister Mike Eman tin 
un vision pa hiba e forma di haci 
practicanan sano mas cerca di 
pueblo. Un di e proyectonan t’esun 
di mini canchanan deportivo, di 
cual kier construi un 10 di nan den 
diferente bario di Aruba. 

E prome tabata esun na Jaburibari, 
sigui p’esun na Centro di Bario 
Brazil y recientemente a pone e 
prome piedra pa un na Bushiri. 

“E intencion ta p’e canchanan aki 
wordo construi den e barionan, 
serca di centronan di bario cu 
ta organisa evento pa henter 
bario,” Prome 
Minister 
M i k e 

-v u 


Eman a bisa. 

Ta hustamente e vision di e 
mandatario pa cu e veldnan aki a 
bin na discusion durante bishita di 
e ex futbolista internacional, Aaron 
Winter, kende ta un Embahador di 
WorldCoaches, un programa di e 
organisacion di futbol profesional 
Hulandes KNVB. 

KNVB, a crea un seccion cu yama 
WorldCoaches cu ta activo desde 
1997. 

E meta tapa produci entrenadornan 
di futbol den paisnan den 
desaroyo. Nan ta wordo entrena 
dor di profesionalnan di futbol y 
pa despues pasa nan conocemento 
na coachnan local, kendenan 
ta futuro “WorldCoaches”. 
Asina nan ta yuda Aruba 
tambe organisando clinica pa 
entrenadornan local. 


Winter a wordo compaña durante 
su bishita pa Johan van Geijn, 
kende ta presidi e seccion di 
Relacionnan Exterior di KNVB. El 
a mustra un entusiasmo grandi p’e 
plannan di Prome Minister Eman. 

Desde cu Gabinetenan Mike Eman 
a anuncia e proyectonan di e 
mini canchanan deportivo aki pa 
barionan di Aruba, e demanda a 
crece. Tur bario ta pidi p’e veldnan 
aki„ ya cu nan ta wordo mira como 
un cancha cu henter pueblo por 
beneficia di nan. 

KNVB, van Geijn a splica, tin 
diferente programa cu nan 
ta brinda ayudo na pais of 
organisacionnan cu ta promove 
practica di futbol. 

Despues di a 
combersa 


basta largo riba e tema, van Geijn 
a invita Prome Minister Eman pa 
bishita e sede di KNVB durante su 
proximo bishita na Hulanda. 

Asina por sigui combersa riba 
e diferente posibilidadnan di 
cooperacion pa Gabinete Mike 
Eman II por sigui cu su plan, 
maneho y vision di hiba e 
canchanan deportivo aki mas 
serca di pueblo. “E intencion ta 
cu e habitantenan por haci uzo 
di e canchanan, sea pa practica 
futbol, basketbal of otro tipo di 
actividadnan cu ta cuadra cu nan 
destinacion. 

E pueblo en general t’esun cu 
mester beneficia di e proyecto 
aki,” Eman a bisa. 









